hotchpotch/miracl-hf-unified huggingface dataset:
ఆర్.యస్.సుదర్శనం
ఆర్.యస్.సుదర్శనం తెలుగు భాషలో పేరెన్నికగన్న విమర్శకులలో ఒకడు. ఈయన పాశ్చాత్య విమర్శ దృక్పథంతో విమర్శలు సాగించారు.
ఆయన మదనపల్లెలో డిసెంబరు 13 1927 న జన్మించారు. ఆయన మదనపల్లె జిల్లా పరిషత్ ఉన్నత పాఠశాల, మదలనపల్లె దివ్యజ్ఞాన కళాశాల లలో విద్యాభ్యాసం చేసారు.మద్రాసు క్రిస్టియన్ కళాశాల నుండి 1947లో పట్టా పుచ్చుకున్నాడు. ప్రముఖ రచయిత్రి ఆర్.వసుంధరాదేవి ఇతని భార్య. వివిధ కళాశాలలలో అధ్యాపకునిగా, విభాగాధిపతిగా, ప్రిన్సిపాల్ గానూ పనిచేసి పదవీవిరమణ చేసిన తరువాత ఆయన 1986లో స్వంత ఊరైన మదనపల్లెలో శేష జీవితం గడిపి డిసెంబరు 14 2001 న కన్నుమూసారు.
ఆయన 1947లో మద్రాసు క్రైస్తవ కళాశాలలో ట్యూటరుగా చేరారు.1947-48 మధ్య మచిలీపట్నం హిందూ కళాశాలలో ఆంగ్ల అధ్యాపకునిగా పనిచేసారు.1948-49 లో మదనపల్లెలో బెసెంట్ థియోసాఫికల్ కళాశాలలో అధ్యాపకునిగా పనిచేసారు.1949-66 మధ్య ఆయన అనంతపురం, వరంగల్, నల్గొండ మరియు చిత్తూరు లోని ప్రభుత్వ డిగ్రీ కళాశాలల్లో ఆంగ్ల అధ్యాపకునిగా, విభాగాధిపతిగా పనిచేశారు.1967-71 మధ్య విడవలూరు డిగ్రీ కళాశాలలో ప్రిన్సిపాల్ గా పనిచేసారు. శ్రీ విశ్వనాథ సత్యన్నారాయణ గారికి జ్ఞానపీఠ్ అవార్డు వచ్చిన సందర్భంగా వారిని విడవలూరుకు ఆహ్వానించి వారి చిత్రపటం బహూకరించారు.ఆరుద్ర, పిలకా గణపతి శాస్త్రి, మహీధర రామమోహన్ వంటి ప్రముఖ సాహిత్యకారులను అక్కడి కళాశాలకు రప్పించి ఆ ఊరిలో సాంస్కృతిక వాతావరణం నెలకొల్పారు. 1971-73 చిత్తూరు ప్రభుత్వ కళాశాల ప్రిన్సిపాల్ గా పనిచేసారు.అప్పుడు కొడవటిగంటి కుటుంబరావు వంటి ప్రముఖ వ్యక్తులను ఆహ్వానించారు.1974-77 లో అనంతపురం డిగ్రీ కళాశాల ప్రిన్సిపాల్ గా పనిచేసారు.1977-85 లో రాజమండ్రి ఆర్ట్స్ కాలేజీ ప్రిన్సిపాల్ గా, రీజనల్ జాయింట్ డైరక్టరు ఆఫ్ హయ్యర్ ఎడ్యుకేషన్ గా పనిచేసి పదవీవిరమణ చేసారు.
నేషనల్ బుక్ ట్రస్టు, సాహిత్య అకాడమీల కోసం గోపబంధుదాస్, లక్ష్మీకాంత బెజ్జిరోవా ల మోనోగ్రాఫ్ లను తెలుగులోకి, చలం మోనోగ్రాఫ్ ను ఆంగ్లంలోని అనువాదం చేసారు. సి.ఆర్.రెడ్డి సెంటినరీ కొరకు వారి పీఠికలు, ఉపన్యాసాలు ఆంగ్లంలోనికి చేసి యిచ్చారు.
ఆయన 1960 నుండి 1990 వరకు భారతి, ఆంధ్రప్రభ వీక్లీ వంటి వివిధ పత్రికలకు వ్రాసిన పుస్తక సమీక్షలు సాహిత్య లోకంలో ఉన్నత స్థాయికి చెందినట్లుగా గుర్తింపు పొందాయి.ఎందరో రచయితల పుస్తకాలకు ముందుమాటలు, పీఠికలు వ్రాసారు.కొందరి కవితలు, కథలు ఆంగ్లంలోనికి అనువాదం చేసి యిచ్చారు. 2000 లో ప్రచురితమైన "జి.వి.చలం(జీవిత చరిత్ర)"కు సాహిత్య అకాడమీ పురస్కారం లభించింది. ఆయనకు 1977 లో "సంసార వృక్షం" అనే పుస్తకానికి సాహిత్య అకాడమీ అవార్డు వచ్చింది.
పత్రికలు, రేడియో కేంద్రాలు, సాహితీ పరుల ప్రశ్నావళిలో ఆయన అభిప్రాయాలు పలు సందర్భాలలో విశదీకరింపబడ్డాయి. విజయవాడ శారదా కళాశాల దశాబ్ది సంచికలోనూ, మే 1991 లో శ్రీవాణి పత్రికలో ప్రచురించిన "వేమన-అద్వైతం" అనే వ్యాసం విజ్ఞుల మెప్పు పొందింది. "concept of freedon in telugu romantic poetry" అన్న వ్యాసం తెలుగు విశ్వవిద్యాలయం 1989 ఎండోమెంతు లెక్చర్ విలువైనదిగా గుర్తించబడింది. ఆంధ్ర సచిత్ర వారపత్రిక వజ్రోత్సవ సంచికకు ఆయన వ్రాసిన చలం స్మృతి (19-08-1983) చక్కని జ్ఞాపిక.
ఇంగ్లీషు-తెలుగు నిఘంటువు (A)
సగటు
=నిఘంటువు=11 Aug 2015.
సుందర్ పిచై
సుందర్ పిచై ఒక భారతీయ సాంకేతిక నిపుణుడు. 2015 లో ఇతడు గూగుల్ సంస్థకు ముఖ్య కార్యనిర్వహణాధికారిగా నియమితుడవడం వలన వార్తలలో నిలిచాడు.
సుందర్ అసలు పేరు పి సుందరరాజన్ కాగా.. అమెరికాకు వెళ్లిన తర్వాత అసలు పేరును కుదించి సుందర్ గా, ఇంటిపేరును పి అనే పొడి అక్షరం నుంచి పిచాయ్ కింద పూర్తిగా పొడిగించుకున్నాడు. ఇతడు చెన్నైలో పుట్టి, పెరిగాడు. వనవాణి మెట్రిక్యులేషన్ పాఠశాలలో పదో తరగతి దాకా చదివాడు. చెన్నైలోని జవహర్ విద్యాలయలో ఇంటర్మీడియెట్ చదివాడు. ఆ తర్వాత ఖరగ్‌పూర్ లోని ఇండియన్ ఇనిస్టిట్యూట్ ఆఫ్ టెక్నాలజీలో బీటెక్ చేశాడు. ఉపాధ్యాయులు అక్కడే పీహెచ్‌డీ చేయాలని సలహా ఇచ్చారు. కానీ, 1993లో అమెరికా వెళ్లిన సుందర్ స్టాన్‌ఫోర్డ్ యూనివర్సిటీలో ఇంజినీరింగ్ అండ్ మెటీరియల్స్ సైన్స్‌లో ఎంఎస్, వార్టన్ స్కూల్ నుంచి ఎంబీఏ కూడా చేశాడు.
2004లో గూగుల్ సంస్థలోలో ప్రోడక్ట్ మేనేజ్‌మెంట్ విభాగం ఉపాధ్యక్షకుడిగా చేరాడు. గూగుల్ క్రోమ్ బ్రౌజర్, ఆపరేటింగ్ సిస్టమ్‌ను రూపొందించిన బృందానికి సారథ్యం వహించారు. సెర్చి ఇంజిన్లలో దిగ్గజంగా ఎదిగేందుకు తోడ్పడిన టూల్‌బార్ రూపకల్పనలోనూ ఆయన కీలక పాత్ర పోషించాడు. 2014లో సంస్థలో రెండవ స్థానానికి ఎదిగాడు. గూగుల్ లో చేరడానికి ముందు సుందర్ మెకిన్సే, అప్లైడ్ మెటీరియల్స్ సంస్థల్లో కూడా పనిచేశాడు. గూగుల్ లో పనిచేస్తుండగానే మైక్రోబ్లాగింగ్ సైట్ ట్విటర్లో అవకాశం వచ్చినప్పటికీ ఆయన వెళ్లలేదు.
వాకాటి పాండురంగారావు
వాకాటి పాండురంగారావు తెలుగు కథా రచయిత మరియు జర్నలిస్టు. ఆయన ప్రముఖ తెలుగు వారపత్రిక అయిన ఆంధ్రప్రభకు అత్యధిక కాలం సంపాదకీయాలు చేసారు. ఆయన వ్రాసిన సంపాదకీయాలు రెందు సంపుటాలలో ప్రచురితమైనాయి.తరువాత ఆయన ఆంగ్ల భాషా పత్రికలో పనిచేసారు.
ఆయన రచించిన లఘు కథలలో ఉపదేశ నేపథ్యాలు ఉంటాయి. వాటిలో కొన్ని "మిత్ర వాక్యం", "మరణం ఒక కామా", మరియు "దిక్చూచి"
ఆయన 1934 న మద్రాసులో జన్మించారు. ఆయన వివిధ పత్రికలైన ఆనందవాణి, ఆంధ్ర జ్యోతి, న్యూస్ టైం, ఏ.పి.టైమ్స్ మరియు ఆంధ్రప్రభ వారపత్రికలలో వివిధ పాత్రికేయ సేవలనందించారు.ఆయన శ్రీ పొట్టి శ్రీరాములు తెలుగు విశ్వవిద్యాలయంలో జర్నలిజం అధ్యాపకునిగా పనిచేసారు. ఆయన విశాఖపట్నం పోర్టుకు డిప్యూటీ దైరక్టరుగా కూడా పనిచేసారు.
"పాండురంగారావుకథలు ", " మిత్రవాక్యం ", "చేత వెన్నముద్ద ","సృష్టిలో తీయనిది" మరియు " దిక్చూచి "లు ఆయన ప్రసిద్ధ రచనలు.
He was a recipient of the Andhra Sahitya Academy, Gopichand and Telugu University awards. He also edited literary works for the National Book Trust and the Sahitya Akademi.
ముఖ్య కార్యనిర్వాహక అధికారి
ముఖ్య కార్యనిర్వాహక అధికారి అనగా లాభాపేక్ష సంస్థ కోసం నిర్వహణ బాధ్యతలు చేపట్టిన నిర్వాహకుడు లేదా అత్యంత సీనియర్ కార్పొరేట్ అధికారి (ఎగ్జిక్యూటివ్) స్థానంలో ఉన్నవాడు. ముఖ్య కార్యనిర్వాహక అధికారి ని ఆంగ్లంలో చీఫ్ ఎగ్జిక్యూటివ్ ఆఫీసర్ (CEO) అని అంటారు.
కార్పొరేషన్ లేదా కంపెనీ యొక్క సీఈఓ సాధారణంగా బోర్డు డైరెక్టర్లకు నివేదికలు సమర్పిస్తాడు మరియు సంస్థ యొక్క విలువ గరిష్టీకరణ బాధ్యతలు మోస్తాడు. తరచుగా ఈ స్థానానికి ముఖ్య కార్యనిర్వాహక అధికారి (అమెరికన్ ఇంగ్లీష్ లో CEO) నిర్వహణ దర్శకుడు (బ్రిటిష్ ఇంగ్లీష్ లో మేనేజింగ్ డైరెక్టర్ - MD) ఇంకా ప్రెసిడెంట్ మరియు చీఫ్ ఎగ్జిక్యూటివ్ (CE) వంటి టైటిల్స్ ఉన్నాయి.
1769
1769 గ్రెగోరియన్‌ కాలెండరు యొక్క మామూలు సంవత్సరము.
రాటకొండ వసుంధరాదేవి
రాటకొండ వసుంధరాదేవి (జ.1931) ప్రముఖ తెలుగు రచయిత్రి.
ఆమె తెలుగు భాషలో లఘు కథా రచయిత్రి. ఆమె వ్రాసిన రచనలు అనేక సంపుటాలుగా ప్రచురితమైనాయి. వాటిలో "వసుంధరాదేవి కథలు" అనేది 2004 లో ప్రచురితమైనది. అనేక కవితా సంకలనాలలో ఆమె కథలు కనిపిస్తాయి. వాటిలో కొన్ని యితర భాషలైన హిందీ, ఒరియా మరియు కన్నడ భాషలలోకి అనువదింపబడ్డాయి. ఆంగ్ల అనువాదాలు కూడా బహుళ ప్రాచుర్యం పొందాయి. వాటిలో
ఆమె తెలుగు భాషలో చేసిన కృషికి గానూ ఆంధ్రప్రదేశ్ రాష్ట్ర సాహిత్య అకాడమీ అవార్డులను పొందారు. గంగాథరం అవార్డు మరియు ప్రతిభా పురస్కాఅరం (ఉత్తమ మహిళా రచయిత్రి-తెలుగు,1992) అందుకున్నారు. ఆమె ప్రస్తుతం న్యూయార్క్ లో నివసిస్తున్నారు.
నిడదవోలు మాలతి
నిడదవోలు మాలతి ప్రముఖ తెలుగు రచయిత్రి, కథకురాలు, సాహిత్య విమర్శకురాలు మరియు తెలుగు ఉపాధ్యాయులు. పంథొమ్మిదివందల యాభైల్లో కథలు వ్రాయడం మొదలు పెట్టి ఇప్పడు తన స్వంత వెబ్ పత్రికలు తెలుగు, ఇంగ్లిష్ తూలికలు నిర్వహిస్తూ, దాదాపు వంద తెలుగు కథల్ని ఇంగ్లిష్ లోకి అనువదించి, ఇంగ్లిష్ లో మూడు అనువాద కథా సంకలనాలు. The Spectrum of My People ( జైకో బుక్స్) “From My Front Porch” (సాహిత్య అకాడెమీ ప్రచురణ) All I wanted to Read and other stories వెలువరించారు.
నిడదవోలు మాలతి ఆంగ్లభాష మరియు సాహిత్యం లలో మాస్టర్స్ డిగ్రీలు చేసారు. ఆమె లైబ్రరీ సైన్స్ లోనూ ఎం.ఎ. చేసారు. ఆమె లఘు కథా రచయిత్రిగా సుపరిచితురాలు. ఆమె 9 సంవత్సరాల పాటు తిరుపతిలో లైబ్రేరియన్ గా 1964-1973 మధ్య పనిచేసారు. 1973 నుండి అమెరికాలో ఉంటున్నారు. ఆమె 1978-2005 మధ్య కాలంలో యు.డబ్ల్యూ-మాడిసన్ లో తెలుగు భాషను రెండవ భాషగా బోధించారు. ఆమె తూలిక.నెట్ను ప్రారంభించారు. ఈ అంతర్జాల వేదిక ఎందరో సాహితీపరులకు ఉపయోగపడుతోంది.
పంథొమ్మిదివందల యాభైల్లో కథలు వ్రాయడం మొదలు పెట్టి ఇప్పడు తన స్వంత వెబ్ పత్రికలు తెలుగు, ఇంగ్లీష్ తూలికలు నిర్వహిస్తూ, దాదాపు వంద తెలుగు కథల్ని ఇంగ్లిష్ లోకి అనువదించి, ఇంగ్లిష్ లో మూడు అనువాద కథా సంకలనాలు. The Spectrum of My People ( జైకో బుక్స్) “From My Front Porch” (సాహిత్య అకాడెమీ ప్రచురణ) All I wanted to Read and other stories వెలువరించారు. మొదటి రెండూ ప్రసిద్ధ రచయితల తెలుగు కథలకు ఆమె చేసిన ఇంగ్లిష్ అనువాదాలు కాగా మూడవది తన తెలుగు కథలకు ఆమె ఇంగ్లిష్ అనువాదం. ఇవి కాక Quiet and Quaint: Telugu Women's Writing: 1950-1975 – అనే పుస్తకాన్ని పొట్టిశ్రీరాములు తెలుగు విశ్వవిద్యాలయం ప్రచురించింది. .తెలుగులో “నిజానికీ ఫెమినిజానికీ మధ్య” అనే కథా సంకలనం 44 కథలతో 2005 లో వచ్చింది.
తెలుగు భాషా, సంస్కృతి, సాహిత్యాల గురించి తెలుగేతర పాఠకులకు పరిచయం చేయవలెనని, తెలుగువారిగురించి గల అపోహలను మార్చవలెనని ప్రయత్నం చేస్తూ "తూలిక" ( ) ను జూన్ 2001లో మొదలుపెట్టి నిరంతరాయంగా ఒంటి చేత్తో నడుపుకుంటూ వస్తున్నారు.ఎవరి నుంచి ఒక పైసా సహాయం పొందకుండా, ఎవరి ప్రోత్సాహం, తోడ్పాటు లేకుండా, తాను నమ్మిన దాన్ని ఆచరణలో చూపిస్తూ అందరికీ ఒక ఆదర్శంగా నిలుస్తున్నారు. తెలుగు సాహిత్యానికి నిస్వార్థంగా తూలిక చేస్తున్న కృషి పట్ల తోటి సాహిత్యాకారుల, తెలుగు సంఘాల ద్వంద్వ వైఖరిని గురించి ఎన్నో సార్లు, ఎన్నో సందర్భాల్లో తన ఆవేదన ను, ఆక్రోశాన్ని వెలిబుచ్చారు తూలికలో ఆమె వ్యాసాలని అమెరికా, బ్రిటన్, కెనడా, ఫ్రాన్స్ వంటి దేశాలలో తెలుగు పరిశోధకులు, తెలుగులు కానివారు చూడడం, వాటిని తమసైటుల్లో పెట్టుకోడం, రిఫరెన్సులివ్వడం చూసేక, క్రమేణా మన కథలద్వారా విదేశీయులకి మనసంస్కృతిగురించి తెలియజేయడం అనే నిర్దుష్టమైన ధ్యేయం ఆమెలో రూపు దిద్దుకుంది.
ఆమె కుమార్తె సరయు రావు భ్లూ అమెరికాలో ప్రముఖ నటి
అల్దీ రామకృష్ణ
అల్దీ రామకృష్ణ బాలసాహిత్య రచయిత. 
ఆయన చిత్తూరు జిల్లా కలికిరి గ్రామంలో 1949వ సంవత్సరం నవంబరు 13న శ్రీమతి రెడ్డమ్మ, శ్రీహుళక్కి దంపతులకు జన్మించాడు. బి.ఎస్సీ, బి.యిడి చదివి ఉపాధ్యాయ వృత్తిని చేపట్టాడు. బి.ఏ., బి.ఎడ్‌., చదివి ఉపాధ్యాయవృత్తి చేపట్టి పదవీ విరమణ పొందారు. అల్దీ రామకృష్ణ రచనలు అన్ని ప్రముఖ పత్రి కల్లోనూ ప్రచురించబడ్డాయి. బుజ్జాయి బాలల మాసపత్రికలో వినాయకుడి కథలు 20 ధారా వాహికంగా ప్రచురించబడ్డాయి. ఆంధ్రభూమి విక్లీ, ‘బాలభూమి’ శీర్షికలో పదివారాల పాటు తెనాలి రామకృష్ణుడి కథలు 2006లో పదివా రాల పాటు ధారావాహికంగా ప్రచురించబడ్డాయి. బాలమిత్ర, చిన్నారి పత్రికలలో కొన్ని జానపదకథలు రాశారు. ఇంకా పిల్లల కోసం పాటలు, గేయకథలు అనేకం రాశారు.అల్దీ రామకృష్ణ బాలల కోసం రాసిన రూపకాలు అనేకం ఆకాశవాణి తిరుపతి కేంద్రం నుండి పలు మార్లు ప్రసారమయ్యాయి. తిరుపతి అకాశ వాణి కేంద్రం ప్రోగ్రాం హెడ్‌ ఎ.మల్లేశ్వరావు ప్రత్యేకంగా అల్దీ రామ కృష్ణ గారిచే రేడియో ప్రసారం కోసం ‘కుమ్మరి భీమన్న’, ‘శరణం అయ్య ప్ప’ వంటి నాటకాలు కోరి రాయించుకున్నారు.
జంగంగుంట్లపాలెం
"జంగంగుంట్లపాలెం" గుంటూరు జిల్లా మేడికొండూరు మండలానికి చెందిన గ్రామం. పిన్ కోడ్ నం. 522 438., ఎస్.టి.డి.కోడ్ = 08641.
కె.సి.రెడ్డి పి.జి.కళాశాల.
వరి మొక్కజొన్న
వ్వవసాయము ప్రథాన వృత్తి
సరయు రావు
సరయు రావు అమెరికన్ నటి. ఆమె ప్రముఖ రచయిత్రి నిడదవోలు మాలతి కుమార్తె. ఆమె అమెరికాలో కంపెనీ రూపొందించిన ప్రసిద్ధ హాస్య కార్యక్రమం "' లో ఆవర్తన పాత్రలలో నటించి ప్రసిద్ధురాలైనారు. అదే విధంగా ఆమె అనేక ప్రసిద్ధ టెలివిజన్ కార్యక్రమాలలో నటించారు.
ఆమె 2007 లో విడుదలైన సినిమా ""తో ప్రసిద్ధురాలయినది. ఆసినిమాలో ఆమెతో పాటు , , మరియు లు నటించారు.. ఆమె "", "", "", "", మరియు వంటి టెలివిజన్ కార్యక్రమాలలో అతిథి పాత్రలు పోషించారు.
ఆమె మాడిసన్,విస్కోన్‌సిన్ లోని లో చదివారు. ఆమె శాన్‌ఫాన్సిస్‌కో లోణి అంరికన్ కాన్సెర్వేటరీ థియేటర్ నుండి 2005 లో నటనలో మాష్టర్ ఆఫ్ ఫైన్ ఆర్ట్స్ డిగ్రీని పొందారు.
బేరియం ఫెర్రైట్
బేరియం ఫెర్రైట్ ఒక రసాయనిక అకర్బన సమ్మేళనం. ఈ సమ్మేళనాన్నీ మరియు సంబంధిత ఫెర్రైట్ పదార్థాలను మాగ్నెటిక్ స్ట్రిప్‌కార్డులు, లౌడ్‌స్పీకరులలోనిఅయస్కాంతాలలో ఉపయోగిస్తారు.
బేరియం ఫెర్రైట్ యొక్క రసాయన ఫార్ములా BaFeO.బేరియం ఫెర్రైట్ ఫార్ములానుBa (Fe) (O) గా కూడా చూపిస్తారు.ఇందులోని Fe కేంద్రకాలు అయస్కాంత గుణత్మాకంగా (ferromagnetically ) జతగూడి ఉండును.
బేరియం ఫెర్రైట్ అధిక అయస్కాంత గుణమున్న పదార్థం.అధిక ప్యాకింగు సాంద్రత కలిగిన లోహ ఆక్సైడ్. 1931 లగాయితు ఈ సమ్మెళన పదార్థం గురించిన నిరంతరఅధ్యయనం జరిగినట్లు తెలుస్తున్నది. అయినప్పటికీ, ఈ మధ్య కాలంలో మాగ్నెటిక్ కార్డ్ స్ట్రిప్స్, స్పీకరులు, మరియు మాగ్నెటిక్ టేపులు తదితరాలలో బేరియం ఫెర్రైట్ వాడకం గణనీయంగా పెరిగింది.ముఖ్యంగా ఎక్కువ కాలం సమాచారాన్ని/దత్తాంశం (data) నిలువఉంచు డేటా స్టోరేజి పరికరాలలో ఉపయోగిస్తారు, బేరియం ఫెర్రైట్ అయస్కాంతతత్త్వం కలిగి ఉండుటయే కాకుండా, ఎక్కువ ఉష్ణోగ్రత వద్ద అయస్కాంతగుణాన్ని నిలుపుకొనే ధర్మం కలిగి ఉండటం, పదార్థ క్షయికరణ నిరోధకం, మరియు ఆక్సీకరణనిలువర గుణం వలన దీని వినియోగం అయస్కాంతపరికారాలలో ఉపయోగించడం పెరిగింది.
బేరియం పదం గ్రీకు పదమైన బెరిస్ (barys) నుండి ఏర్పడినది. బెరిస్ అనగా భారమైన (heavy ) అని అర్థం. అలాగే లాటిన్ పదమైన ఫెర్రం (ferrum) ఆధారంగా ఫెర్రస్ (ferrus) అని ఐరన్ (Fe) కు నామకరణం చేసారు.ఫెర్రం అనగా పవిత్రమైన లోహం అనిఅర్ధం.ఐరన్ అనేపదం ఆంగ్లో-సాక్సాన్ పదమైన ఐరెన్ (iren) నుండి ఏర్పడినది.అయస్కాంతయుతంగా (ferromagnetically0
బేరియం ఫెర్రైట్ అణువులోని Fe అధిక పరిభ్రమణతో d5 విన్యాసం/ ఆకృతి (configuration) కలిగి, జత కూడి ఉండును.
బేరియం ఫెర్రైట్‌లు బలిష్టమైన మృత్పరికరములు (robust ceramics).ఇవి తేమ యొక్క ప్రభావాన్ని నిలువరించును.మరియు పదార్థ క్షయికరణను బాగా నిలువరించును.బేరియం ఫెర్రైట్ ఒకఆక్సైడ్, అందువలన ఇది మరితంగా ఆక్సీకరణ చెందే అవకాశం లేదు.
బేరియం ఫెర్రైట్ పలుపారిశ్రామిక రంగాలలో విస్తృతంగా వినియోగించబడుచున్నది.
ID కార్డులు మరియు వాటి యొక్క రీడర్‌లలోని అయస్కాంత పట్టిలలో బేరియం ఫెర్రైట్‌ను ఒక ప్రత్యేక నమూనా (pattern) తోఉపయోగిస్తారు.స్కానరులు ఈ బేరియం ఫెర్రైట్ యొక్క ప్రత్యేక నామూనాను చిన్న రీడరుల ద్వారా గుర్తించ గలుగుతాయి.
స్పీకరులలో ఉపయోగించు సామాన్య పదార్థం బేరియం ఫెర్రైట్.సింటేరింగు (కరిగేంతవరకు వేడి చేయడం) (sintering) అను ప్రక్రియ ద్వారా స్పీకరులలో బేరియం ఫెర్రైట్ కలిగిన అయస్కాంతాలను ఎటువంటి రూపాలలోనైన, మరియు వివిధ పరిమాణంలో తయారు చెయ్యవచ్చును.ఈ ప్రక్రియలో పొడి/పుడి (powdered) ని మూస, (పోతపోసే) అచ్చు (mould) లో బలంగా కావలసిన ఆకారంలో వత్తి, ఫెర్రైట్ పౌడర్‌ కరిగి సమ్మేళనం చెందే వరకు వేడి చెయ్యుదురు. బేరియం ఫెర్రైట్ తన అయస్కాతం ధర్మాలను నిలుపు కొనుచు సాలిడ్ బ్లాక్‌గా ఏర్పడుతుంది .
లీనియర్ టేప్ ఓపన్ (LTO) లలో సమాచారాన్నిభద్ర పరచు మాధ్యమంగా బేరియం ఫెర్రైట్ ఎంతో ఉపయుక్తమైనదిగా గుర్తించడమైనది.ఈ మధ్య కాలం వరకు LTO లలో సమాచారాన్ని నిల్వఉంచు మాధ్యమంగా లోహ కణాలను/మెటల్ పార్టికిల్స్ ఉపయోగించెడివారు.బేరియం ఫెర్రైట్ అధిక ప్యాకింగ్ సాంద్రత కలిగి ఉండటం వలన టేపుల ఉపరితల వైశాల్యం పెరుగుతున్నది, ఈ కారణంగా అధిక సమాచారాన్ని (data ) ను టేపులో నమోదు (రికార్డ్) చేసి, నిల్వ (దాచి ఉంచుట) టకు సాధ్యమగుచున్నది.
కార్బన్ టెట్రాఅయొడైడ్
కార్బన్ టెట్రాఅయొడైడ్ ఒక రసాయన సమ్మేళన పదార్థం. ఇది ఒక కర్బన సంయోగ పదార్థం. కార్బన్ టెట్రాఅయొడైడ్ యొక్క IUPAC నామం టెట్రాఅయోడోమిథేన్ (Tetraiodomethane). కార్బన్ టెట్రా అయొడైడ్‌ సా పేక్షముగా మిగతా మిథేన్ ఉత్పాదకాలకన్న ప్రకాశమైన ఎరుపురంగు రంగు కలిగిన అరుదైన సంయోగ పదార్థం. కార్బన్ అయొడైడ్‌లో కార్బన్ యొక్క శాతం 2%మాత్రమే.ఈ సంయోగ పదార్థం యొక్క రసాయన సాంకేత పదం CI.
ఘన కార్బన్ టెట్రాఅయొడైడ్‌ ముదురు వైలెట్ రంగు స్పటికంగా ఉండును. కార్బన్ టెట్రా అయొడైడ్‌స్పటికం త్రికోణాకారంలో ఉండును. కార్బన్ టెట్రా అయొడైడ్ అణుసౌష్టవం చతుర్భుజంగా(నాలుగు ఫలకాలు)ఉండును .కార్బన్-అయోడిన్ పరమాణుల మధ్య బంధదూరం 2.12 ± 0.02 Å.కార్బన్ టెట్రా అయొడైడ్అణువు లోని అయోడిన్-అయోడిన్ బంధం 3.459 ± 0.03 Å తో ఉండును. బహుశా ఈ కారణం వలననే ఈ సమ్మేళనం ఉష్ణతాత్మకముగాను, కాంతిరసాయనకంగాను (photochemically)అస్థిరమైనది.
కార్బన్ టెట్రాఅయొడైడ్ యొక్క చతుర్భుజ అణువుసౌష్టవం వలన,అణువు శూన్య ద్విదృవచలనం కలిగి ఉన్నది. కార్బన్ టెట్రాఅయొడైడ్ యొక్క అణుభారం 513.63 గ్రాములు/మోల్. ఈ సంయోగ పదార్థం యొక్క సాంద్రత (25°Cవద్ద) 4.32 గ్రాములు/సెం.మీ .కార్బన్ టెట్రాఅయొడైడ్‌ మిగతా అదృవ(non polar ) సేంద్రియ ద్రావణులలో కరుగుతుంది.
కార్బన్ టెట్రాఅయొడైడ్ స్వల్పంగా నీటితో చర్య జరుపును.చర్యవలన అయోడో ఫార్మ్ మరియు అయోడిన్ (I) ఏర్పడును.ఈ సమ్మేళనం ఉష్ణతాత్మకముగాను, కాంతిరసాయనకంగా వియోగం/విచ్చెదన చెందటంవలన టెట్రా అయోడో ఇథైలిన్ (IC=CI)ఏర్పడుతుంది.
కార్బన్ టెట్రాఅయొడైడ్‌ను తరచుగా క్షారకాలతో చర్య సమయంలో అయోడినేసన్ కారకంగా ఉపయోగిస్తారు(iodination reagent).కీటోనులను PPh3 మరియు కార్బన్ టెట్రాఅయొడైడ్‌లతో చర్య జరిపించడంవలన 1,1-డై అయోడో ఇథెన్ లుగా పరివర్తన చెందును.
కార్బన్ టెట్రాఅయొడైడ్ ఉత్పత్తిదారుల సూచనమేరకు ఈసంయోగ పదార్థాన్ని °C (3 °F)వద్ద భద్రపరచ వలెను.అయోడిన్‌ను తయారికి వనరుగా పనిచేయు ఈ సంయోగ పదార్థం ఇరిటేసన్ కల్గించు లక్షణాన్నికలిగి ఉన్నది.
కార్బొనైల్ ఫ్లోరైడ్
కార్బొనైల్ ఫ్లోరైడ్ ఒక రసాయనిక సంయోగ పదార్థం.ఈ సమ్మేళనం యొక్క రసాయన సంకేత పదం COF.
కార్బొనైల్ ఫ్లోరైడ్ వాయురూపంలో ఉండు ఒక సంయోగపదార్థం. కార్బొనైల్ ఫ్లోరైడ్ రంగులేని, ఘాటయిన వాసన ఉన్న, అత్యంత విష పూరితమైన సంయోగ పదార్థం. కార్బొనైల్ ఫ్లోరైడ్ అణువు ఏకసమక్షేత్ర సౌష్టవాన్ని కలిగిఉన్నది.కార్బొనైల్ ఫ్లోరైడ్ యొక్క అణుభారం 66.01 గ్రాములు/మోల్ . కార్బొనైల్ ఫ్లోరైడ్ వాయువు యొక్క సాంద్రత 2.698 గ్రాములు/dm.కార్బొనైల్ ఫ్లోరైడ్ యొక్కద్రవీభవన స్థానం−111.26 °C (−168.27 °F;161.89K) ఈ సంయోగ పదార్థం యొక్క బాష్పీభవన స్థానం −84.57 °C (−120.23 °F; 188.58 K). కార్బొనైల్ ఫ్లోరైడ్ నీటితో తీవ్ర స్థాయిలో చర్య జరుపును.
మొదట ఫాసిజెన్ వాయువును హైడ్రోజన్ ఫ్లోరైడ్‌తో చర్య నొందించి, పిమ్మట కార్బన్ మొనాక్సైడ్ తో ఆక్సికరణం చెందించటం వలన కార్బొనైల్ ఫ్లోరైడ్‌ను ఉత్పత్తి చెయ్యుదురు. అయితే ఈ చర్యలో అధిక స్థాయిలో ఆక్సీకరణ జరగడం వలన కార్బన్ టెట్రాఫ్లోరైడ్ ఏర్పడు అవకాశం కూడా కలదు. కార్బన్ మొనాక్సైడ్‌ను సిల్వర్ డై ఫ్లోరైడ్‌తో ఆక్సీకరణ చెయ్యడం ద్వారా కార్బొనైల్ ఫ్లోరైడ్‌ను ఉత్పత్తి చెయ్యుట అనుకూలమైన ఉత్పత్తి ప్రక్రియ.
నీటి సమక్షంలో కార్బొనైల్ ఫ్లోరైడ్ అస్థిరమైనది.నీటితో జలవిచ్ఛేదనము చర్యవలన కార్బన్ డయాక్సైడ్ మరియు హైడ్రోజన్ ఫ్లోరైడ్‌గా వియోగం చెందును .
కార్బొనైల్ ఫ్లోరైడ్అత్యంత ప్రమాదకరమిన విషకారి. అతితక్కువ సమయంవరకు, 2 ppmవరకు ప్రభావానికి గురైన పర్వాలేదు
హోల్గా
హోల్గా (ఆంగ్లం: ) ఒక మీడియం ఫార్మాట్ 120 ఫిల్మ్ కెమెరా. హాంగ్ కాంగ్లో ఉత్పత్తి చేయబడే ఈ కెమెరా ప్రత్యామ్నాయ ఛాయాచిత్రకళకు పేరొందినది.
చవకగబారు నిర్మాణం, అతిసాధారణ కటకం ఉపయోగించటం వలన, ఈ కెమెరాతో తీయబడే ఛాయాచిత్రాలు, మూలలలో చీకటిమయమవటం, అస్పష్టంగా రావటం, కాంతి తప్పటం మరియు ఇతర వక్రీకరణలకు గురికావటం జరుగుతుంది. ఈ కెమెరా యొక్క అవలక్షణాలు కొంత మంది ఫోటోగ్రఫర్లలో ఆసక్తిని నెలకొల్పాయి. దీనితో తీయబడ్డ కొన్ని ఛాయాచిత్రాలు ఈ అవలక్షణాల వలన ఏర్పడే కళాత్మక విలువలకు పలు ఫోటోగ్రఫీ పోటీలలలో బహుమానాలు గెలుచుకొన్నాయి.
హోల్గా కెమెరా 1981 లో టీ. ఎం. లీ చే రూపొందించబడింది. చైనాకు బయట మొట్టమొదటిసారిగా హాంగ్ కాంగ్లో 1982 లో ఇది కనబడింది. ఆ సమయంలో చైనాలో అత్యంత విరివిగా వాడబడేది బ్లాక్-అండ్-వైట్ 120 ఫిల్మ్. హోల్గా కెమెరా యొక్క ప్రధాన ఉద్దేశం దిగువ మధ్య తరగతి ఉద్యోగులు అధిక జనులకు పండుగ-పబ్బాలకు సకుటుంబసపరివార ఛాయాచిత్రాలను అతి చవకగా అందుబాటులోకి తేవటం. ఐతే విదేశాలనుండి దిగుమతి అవుతున్న పలు కెమెరాలు మరియు ఫిలింల వలన చైనాలో 135 ఫిల్మ్కు ఆదరణ శరవేగంగా పెరిగింది. దీనితో హోల్గా వినియోగం తగ్గినది. కొత్త విపణులను వెదుక్కొంటూ హోల్గా చైనా సరిహద్దులను దాటినది.
విదేశీ విపణులకు హోల్గా పరిచయమైన కొన్ని సంవత్సరాలకే కొందరు ఛాయాచిత్రకారులు ప్రకృతి దృశ్యాలను, నిశ్చలన చిత్రాలను, రూప చిత్రాలను ప్రత్యేకించి వీధి ఛాయచిత్రకళను అవాస్తవికంగా, ఇంప్రెషనిజం కళాశైలిని స్ఫురింపజేసేలా చిత్రీకరించటం మొదలుపెట్టారు. కెమెరా సాంకేతికతలో నానాటికీ పెరిగిపోతున్న ఖరీదైన ఆధునిక సాంకేతికతో పోలిస్తే, హోల్గా కెమెరాలో కచ్చితత్వము లేకపోవటం, ఛాయాచిత్రాలు కాంతి తప్పటం, మరియు ఇటువంటి ఇతర చవక లక్షణాల వలన ఛాయాచిత్రకారుడు ఆవిష్కరణపై మరియు సృజనాత్మకతలపై దృష్టి పెట్టవలసి రావటాన్ని ఈ అనుభవపూర్వక వాడుకరులు కొనియాడారు. ఈ అంశాలలో హోల్గా డయానా కెమెరాకు మరియు అదివరకూ ఉపయోగంలో ఉన్న ఇతర టాయ్ కెమెరాలకు వారసురాలైనది.
ఇటీవలి కాలంలో టాయ్ కెమెరాలపై పెరుగుతున్న ఆదరణ వలన, ఆధునిక కెమెరాలలో సంక్లిష్టతల వలన హోల్గా కెమెరాకు చైనా బయట ఆదరణ విపరీతంగా పెరిగింది.
చాలా హోల్గా కెమెరాలు 60 మి.మీ ల నాభ్యంతరం గల ప్లాస్టిక్ కటకం కలిగి ఉంటాయి. ఇతర ప్లాస్టిక్ కటకాల వలె హోల్గా కటకం కూడా మృదు దృష్టి, వర్ణపు ఉల్లంఘనం వంటి వాటిని ప్రదర్శిస్తుంది. ఈ ప్లాస్టిక్ కటకాలను జపాన్ మరియు చైనాలకు చెందిన వివిధ సంస్థలు రూపొందిస్తాయి. కొన్ని మోడళ్ళలో మాత్రం గాజు కటకం వాడబడుతుంది.
హోల్గా కెమెరాకు రెండు రకాల సూక్ష్మరంధ్రాలు ఉంటాయి. వీటి ఎఫ్ సంఖ్యలపై భిన్నమైన వాదనలు ఉన్నాయి.
ప్రాథమికంగా హోల్గా 120 ఫిల్ంను వాడిననూ, 35 ఎంఎం ఫిల్ంను కూడా వాడేట్లుగా మలచుకొనవచ్చును. 120 ఫిల్ంలో 6 X 4.5 ఫార్మాట్ అయితే 16 షాట్లను, 6 X 6 ఫార్మాట్ అయితే 12 షాట్లను తీయవచ్చును. అయితే 6 X 6 ఫార్మాట్ లో ఫిలిం అతిపెద్దగా బహిర్గతం అవుతుంది కావున దీనిపై విగ్నెటింగ్ (మూలలు చీకటిమయం అయ్యే) ప్రక్రియ ఎక్కువ ప్రభావవంతంగా కనబడుతుంది.
ఓం ప్రకాష్‌ ముంజల్‌
ఓం ప్రకాష్‌ ముంజల్‌ (1928 ఆగస్టు 26 – 2015 ఆగస్టు 13) భారతీయ పారిశ్రామికవేత్త, రచయిత మరియు లోకోపకారి. ఆయన హీరో సైకిల్స్‌ పరిశ్రమను స్థాపించి, భారత సైకిల్‌ పరిశ్రమకు పితామహుడిగా పేరు తెచ్చుకున్నారు. ఆయన ప్రపంచంలోనె అతి పెద్ద సైకిల్ తయారీ సంస్థకు ప్రస్తుత చైర్మన్ మరియు వ్యవస్థాపకులు. హీరో మోటార్స్, భారతీయ ద్విచక్ర వాహనాల విడిభాగాల తయారీదారులు మరియు లగ్జరీ హోటల్స్ మరియు చతుష్చక్ర వాహనాల విడిభాగాల తయారీ సంస్థలలో ఆయన కృషి అనుపమానం. ఆయన అనెక పాఠశాలను, వైద్యశాలలు స్థాపించి అనేక లోకోపకారమైన సేవలనందించారు
ఆయన కమాలియాలో బహదూర్ చంద్ ముంజల్ మరియు ఠాకూర్ దేవి దంపతులకు జన్మించారు.1944లో సోదరులతో కలిసి తొలుత అమృత్‌సర్‌లో సైకిల్ స్పేర్ పార్ట్స్ వ్యాపారాన్ని ప్రారంభించారు. 1956లో లుథియానాలో హీరో సైకిల్స్ పేరుతో ఫ్యాక్టరీని స్థాపించారు. తొలుత రోజుకు 25 సైకిళ్ల తయారుతో మొదలైన ప్రస్థానం నేడు 19 వేల సైకిళ్ళకు చేరింది. ప్రపంచంలో అది పెద్ద సైకిల్ తయారీ సంస్థగా పేరుగాంచిన హీరో సైకిల్స్ 1986లో గిన్నీస్ బుక్ ఆఫ్ వరల్డ్ రికార్డుకెక్కింది. దేశీయ సైకిల్ మార్కెట్‌లో 48 శాతం వాటా హీరో సైకిల్స్‌దే. సంస్థను ఇంతగా అభివృద్ధి చేసిన ముంజెల్ భారతీయ సైకిల్ పితామహుడిగాను గుర్తింపు పొందారు.భారతదేశంలో మొదటి హీరో సైకిల్ తయారీ సంస్థ యొక్క యూనిట్ మొదటి యేడాది 639 సైకిళ్ళను తయారుచేసింది.
ఆయన సుదర్శన్ ముంజల్ ను వివాహం చేసుకున్నారు. వారికి ఐదుగురు పిల్లలు - నీరు ఖన్నా, నీతా సేథ్, పూనం సోనీ, ప్రియాంకా మల్హోత్రా మరియు పంకజ్ ముంజల్.
ఆయన పారిశ్రామిక రంగంలోనే కాక కవిగా కూడా ప్రసిద్దుడు. అనేక సాహిత్య, సాంస్కృతిక కార్యక్రమాలలో పాల్గొన్నారు. ఆయన రచించిన షేర్స్, ముషారాస్ అనేక పత్రికల్లో ప్రచురింపబడ్డాయి. ఆయన ఉర్దూ భాషాభివృద్ధికి కృషిచేసారు.
ఆయన భారతదేశ పూర్వపు రాష్ట్రపతులైన సర్వేపల్లి రాథాకృష్ణన్, వి.వి.గిరి, జైల్‌సింగ్ మరియు ఎ.పి.జె.అబ్దుల్ కలాంల వద్ద నుండి గుర్తింపు మరియు గౌరవాలను పొందారు. అయన పంజాబ్ రాష్ట్రంలో ఆర్థికాభివృద్ధికి చేసిన కృషికి గానూ "అమరీందర్ సింగ్" నుండి "ఉద్యోగరత్న అవార్డు" అందుకున్నారు. ఆయన రాష్ట్రప్రభుత్వ ఖజానాకు చేసిన సేవలకు గానూ "సమ్మాన్ పాత్ర" అవార్డును పొందారు. సాంఘిక సేవలకు గుర్తింపుగా ఇందిరా గాంధీ నేషనల్ యూనిటీ అవార్డును తీసుకున్నారు. రాష్ట్ర ఆర్థికాభివృద్ధికి చేసిన కృషికిగానూ ఆయనకు పంజాబ్ రత్న అవార్డు వచ్చింది.
ఓం ప్రకాష్ ముంజల్ పంజాబ్‌లోని లుథియానాలో కన్నుమూశారు. అనారోగ్యానికి గురైన 87 ఏళ్ల ముంజల్‌ కొన్ని రోజులపాటు లుథియానాలోని సంస్థకు చెందిన హీరో హార్ట్ ఇస్టిస్ట్యూట్ ఆఫ్ దయానంద్ మెడికల్ కాలేజ్ అండ్ ఆసుపత్రిలో చికిత్స పొందుతూ 2015 ఆగస్టు 13 న తుదిశ్వాస విడిచారు.
ఛునిబాయ్ వైద్య
ఛునిబాయ్ వైద్య (2 సెప్టెంబరు 1918 - 19 డిసెంబరు 2014) ప్రముఖ గాంధేయవాది. గాంధేయ మార్గంలో పయనించి ఎందరికో స్పూర్తిగా నిలిచారాయన.
ఛునిబాయ్ స్వాతంత్య్రోద్యమ పోరాటంలో అలుపెరుగని పోరాటాన్ని చేశారు. ఆచార్య వినోబాభావే నడిపించిన భూదాన ఉద్యమంలో తన దైన పోరాటాన్ని కొనసాగించారు. 1975లో విధించిన ఎమర్జెన్సీకి వ్యతిరేకంగా పోరాటాన్ని సాగించి.. జైలు పాలయ్యారు. విశ్వ గుజరాతీ సమితి ఛునిబాయ్ సేవలకు గాను ఆయనను విశ్వ గుజరాతీ ప్రతిభ అవార్డుతో సత్కరించింది. అంతేకాకుండా ఆయనను సేన్ గురూజీ నిర్భయ్ పత్రకారిత అవార్డు కూడా ఆయనను వరించింది.
ఆయన అహ్మదాబాద్‌లోని ఆయన నివాసంలో డిసెంబరు 19 2014 న తుదిశ్వాస విడిచారు. 97 ఏళ్ల ఛునిబాయ్‌కు వయస్సు రీత్యా పలు రకాల ఆరోగ్య సమస్యలు తలెత్తడంతో ఆయన మరణించారు.
మ‌నుభాయ్ ప‌టేల్
మ‌నుభాయ్ ప‌టేల్ ప్రముఖ స్వాతంత్ర్య సమరయోధుడు, గాంథేయవాది మరియు గుజ‌రాత్ మాజీ మంత్రి.
పిన్న వ‌య‌సులోనూ స్వాతంత్ర్యోద్య‌మంలో పాల్గొన్న మ‌నూభాయ్ ప‌టేల్ స్వాతంత్ర్యానంత‌రం కాంగ్రెస్ సేవాద‌ళ్‌లో చురుకుగా ప‌ని చేశారు. 1962లో సావ్లి అసెంబ్లీ నియోజ‌క‌వ‌ర్గం నుంచి తొలిసారిగా అసెంబ్లీకి ఎన్నిక‌య్యారు.రాష్ట్ర మంత్రిగా కూడా కూడా బాధ్య‌త‌లు నిర్వ‌హించారు. అనంత‌రం 1967లో వ‌డోద‌ర నియోజ‌క‌వ‌ర్గం నుంచి లోక్‌స‌భ‌కు ఎన్నిక‌య్యారు. మాజీ ప్ర‌ధాని మొరార్జీ దేశాయ్‌కు స‌న్నిహితుడైన మ‌నూభాయ్ ప‌టేల్ ఎమ‌ర్జెన్సీ స‌మ‌యంలో 13 నెల‌లు జైలు జీవితం గ‌డిపారు.
94 ఏళ్ల మ‌నూభాయ్ ప‌టేల్ గ‌త కొంత కాలంగా ఆనారోగ్యంతో బాధ‌ప‌డుతూ శుక్ర‌వారం మార్చి 27 2015 అర్ధ‌రాత్రి దాటిన త‌రువాత తుది శ్వాస విడిచారు. ఆయ‌న‌కు ముగ్గురు కుమార్తెలు, ఒక కుమారుడు ఉన్నారు.
హైడ్రోకార్బన్
హైడ్రోకార్బన్ అన్న మాటకి తెలుగులో సమానార్థకం "ఉదకర్బనం." ఉదకర్బనాలలో కొన్నింటిని యంత్రాలలో ఇంధనంగా వాడతారు. ఉదాహరణకి మెతేను, ఎతేను వాయువులు ఈ జాతివే. దీపాలు వెలిగించుకుందికి వాడే కిరసనాయిలు, కార్లలో వాడే గేసలీను (పెట్రోలు) ఈ జాతివే.
కార్బోహైడ్రేట్ అన్న మాటకి తెలుగులో సమానార్థకం "కర్బనోదకం." కర్బనోదకాలలలో కొన్ని జీవుల శరీరాలలో ఇంధనంగా పని చేస్తాయి. ఉదాహరణకి పిండి పదార్థాలు ఈ జాతివే. గ్లూకోజు, సెల్యులోజు కూడా ఈ జాతివే.
బుద్ధికొలత వాదం
జగత్తులో స్థలము (space), కాలము (time) అనే రెండు కొలతలు ఉన్నట్టు శాస్త్రజ్ఞులు చెబుతున్నారు. జగత్తుకు ఈ రెండు కొలతలే కాకుండా బుద్ధి అనేది కొలతగా పనిచేస్తుంది అనే సిద్ధాంతాన్ని బుద్ధికొలతవాదం అని అంటారు. ఈ సిద్ధాంతాన్ని ప్రముఖ రచయిత కొడవటిగంటి కుటుంబరావు 1975లో ప్రతిపాదించాడు.
దేవుణ్ణి ఒక ”భావం”గా ”మాయదారి దేవుడు” వ్యాస పరంపరలో కొట్టి పారేసిన కుటుంబరావు "దయ్యాలు లేవని భావించడం ఈ కాలపు మూఢ నమ్మకాలలో ఒకటి” అని మొదటి వ్యాసంలోని మొదటి వ్యాకం లోనే తేల్చి పారేశారు. ఇందులో మొదటి మాటను 1975లో అంటే, రెండవ మాటను 1934లో అన్నారు. ఈ రెండు మాటలనూ ఆయన చాలా "స్పృహ"లో ఉండే అన్నారు. కాకపోతే ఆయన దేవుని గురించి మాట్లాడినప్పుడు ఆయనను సరిగానే అర్ధం చేసుకున్నవారు, అతీతశక్తుల గురించి ఆయన చర్చించినప్పుడు మాత్రం ‘అపార్ధం’ చేసుకున్నారు. అపార్ధాలన్నీ ”బుద్ది కొలత” వాద ప్రతివాదాలలో ప్రతిబింబించాయి. పత్రికాముఖంగా కొ.కుతో వాదనకు దిగదలచుకోని కొందరు మేధావులు మాత్రం ఆయనతో ”బుద్ది కొలత”పై ఉత్తర ప్రత్యుత్తరాలు నడిపారు. వారిలో కొందరికి కొ.కు. రాసిన లేఖలు కూడా ఈ ”తాత్విక వ్యాసాలు”లలో చోటుచేసుకున్నాయి.
ఆలివర్‌ లాడ్జ్‌ పరిశోధనలతో పాటు గణిత శాస్త్రజ్ఞుడూ, సైన్స్‌ ఫిక్షన్‌ రచయితా అయిన ఎడ్విరన్‌ ఆచాట్‌ రాసిన ”ప్లాట్‌లాండ్‌” కూడా కొ.కును ప్రభావితం చేసింది. స్పేస్‌ అనేదే లేని ఒక విచిత్ర ప్రపంచంలో ”స్థలం”, ”కాలం”అనే ప్రాధమిక కొలతలకు అర్ధం లేకపోవడం ఈ ”ప్లాట్‌లాండ్‌”లోని విశేషం. కిందటి శతాబ్దం తొలి రోజులలో వెలువడిన ఈ నవల ఐజాక్‌ అసిమావ్‌తో సహా పెక్కు మంది సౖౖెన్స్‌ ఫిక్షన్‌ రచయితలను, శాస్త్రతజ్ఞులను ప్రభావితం చేసింది. కొ.కు. కూడా ఆ ప్రభావంలో స్థల, కాలాలకు తోడు ”బుద్ధి”ని ఒక కొలతగా ప్రతిపాదించారు.మనకు మాములుగా అనుభవంలోకి వచ్చే ఎన్నో అసాధారణ సంఘటనలకు ”బుద్ధి కొలత” లోనే సమాధానం దొరుకుతుందని కొ.కు. విశ్వసించారు. ఆ విశ్వాసానికి శాస్త్రీయ హోదా కల్పించడానికి ఆయన ప్రయత్నించారు.
బుద్ధికొలత వాదాన్ని వివరించడానికి కొ.కు అనేక వ్యాసాలను వ్రాశారు. మొదట ఈ వ్యాసాలు ఆంధ్రజ్యోతి ఆదివారం సంచికలలోనూ, ఆంధ్రజ్యోతి వారపత్రికలోను 1973-1978ల మధ్య ప్రచురితమయ్యాయి. ఈ వ్యాసాలను, మరికొన్ని అముద్రితవ్యాసాలను కలిపి (28-12-1973 ఆంధ్రజ్యోతి వారపత్రికలో వచ్చిన అతీతశక్తులు అనే వ్యాసం మినహా) విశ్వేశ్వరరావు (శ్రీశ్రీప్రింటర్స్) 1983 ఆగస్టులో "బుద్ధికొలత, అసాధారణ అనుభవాలు" అనే పేరుతో ఒక పుస్తకాన్ని వెలువరించారు. ఈ వ్యాసాలు ఆంధ్రజ్యోతిలో వెలువడే కాలంలోనూ, తరువాత విశ్వేశ్వరరావు పుస్తకంగా వెలువరించిన తర్వాతా ఈ వ్యాసాలపై అనుకూలంగా, వ్యతిరేకంగా వాద వివాదాలు జరిగాయి. ఇవన్నీ ఆంధ్రజ్యోతి, అరుణతార, సృజన, ప్రజాసాహితి తదితర పత్రికలలో ప్రచురింపబడ్డాయి. సూర్యసాగర్ అనే ఆయన ఈ పుస్తకంపై విమర్శగా "బుద్ధికొలతవాదం - ఒక పరిశీలన" అనే 84 పేజీల పుస్తకాన్ని 1985లో ప్రచురించారు. డిసెంబరు 2012లో ఆంధ్రజ్యోతి వివిధలో రంగనాయకమ్మ కొ.కు బుద్ధికొలత వాదం వ్యాసాలను విమర్శిస్తూ ఒక వ్యాసం వ్రాసారు. దానిపై ఒక మూడునెలలు వివిధలో కడియాల రామమోహన రాయ్, చలసాని ప్రసాద్, కృష్ణాబాయి మొదలైన వారు ఈ చర్చలో స్పందించారు.
రామనారాయణం
రామనారాయణం - శ్రీమద్రామాయణ ప్రాంగణం ఆంధ్రప్రదేశ్ రాష్ట్రంలోణి విజయనగరం జిల్లాకు చెందిన ప్రసిద్ధ పుణ్యక్షేత్రం. విజయనగరానికి చెందిన ఎన్.సి.ఎస్.ఛారిటబుల్ ట్రస్టు స్థాపకులు, నిర్వాహకులు అయిన శ్రీ నారాయణం నరసింహ మూర్తి గారి సంకల్పంతో వారి కుమారులు కట్టించిన అద్భుత కట్టడం ఇది. మార్చి 22, 2014 నాడు ఎంతో ప్రతిష్ఠాత్మకంగా ప్రారంభోత్సవం జరిగింది. గరికపాటి నరసింహ మూర్తిగారు, తిరుపావై కోకిల మంజుశ్రీ, చాగంటి కోటేశ్వర రావు గారితో సహా ఎందరో మహానుభావులు ఈ కార్యక్రమానికి విచ్చేసి తమ అద్భుత ప్రసంగాలతో భక్తులను అలరింప చేసారు. 
విజయనగరం రైల్వే స్టేషన్ నుండి కోరుకొండ వెళ్ళే దారిలో 9 కి.మీ దూరంలో 15 ఎకరాల విస్తీర్ణంలో ఈ కట్టడం రూపు దిద్దుకొంది.దీనిని ఆధ్యాత్మిక కేంద్రంగా తీర్చిదిద్దారు. దీనిని 15 కిలోమీటర్ల విస్తీర్ణంలో ధనస్సు ఆకారంలో నిర్మించారు. అందులో మధ్య భాగాన 80 అడుగుల ఎత్తు గల ఆంజనేయస్వామి విగ్రహాన్ని ఏర్పాటు చేసారు. వాల్మీకి రామాయణంలోని భాగాలను 72 ఘట్టాలుగా విభజించి వాటికి సంబంధించి 72 విగ్రహాలను ఏర్పాటు చేసారు. ఆయా విగ్రహాల వద్ద నిల్చొని ఆ ఘట్టం గురించి తెలుగు, ఇంగ్లీష్, హిందీ భాషల్లో తెలుసుకునే విధంగా ఏర్పాటు చేసారు. సందర్శకులు ఆయా విగ్రహాల గురించి తెలుసుకోదలచినపుడు అక్కడ ఏ భాషలో కావాలంటే ఆ భాషను ఎంపిక చేసుకునే వెసులుబాటు కల్పించారు.
సెంట్రల్ ఎయిర్‌కండీషన్డ్‌తో ప్రశాంత ఆధ్యాత్మిక వాతావరణం ఉండే విధంగా జాగ్రత్తలు తీసుకుంటున్నారు. ఈ భవనంలో టి.టి.డి ఆధ్వర్యంలో వేద పాఠశాలను నెలకోల్పారు. ఇందులో 50 మంది విద్యార్థులు విద్యను అభ్యసిస్తుంటారు. వీరికి డిగ్రీలు పూర్తి కాగానే టిటిడిలో ఉద్యోగాలు కల్పించే అవకాశం ఉంది. సందర్శకులకు ఈ ప్రాజెక్టు ఎంతగానో ఆకట్టుకుంటుంది.
ఎక్కుపెట్టిన ధనుస్సు ఆకారంలో నిర్మింప బడిన ఈ కట్టడం పూర్తిగా రామాయణ సారాన్ని బోధిస్తుంది. ప్రధాన ద్వారం దాటగానే సర్వ విఘ్న హర్త అయిన వినాయకుడి ఆలయం ఉంది.ఈ కట్టడం రెండు అంతస్తులుగా ఉంది. పై అంతస్తులో ధనువుకు ఒక చివర, విష్ణు ఆలయం, మరొక చివర సీతా లక్ష్మణ ఆంజనేయ సహిత శ్రీ రామాలయం ఉన్నాయి. ఈ రెంటిని కలుపుతూ ఒక కారిడార్ ఉంది అందులో మొత్తం 75 కుడ్య చిత్రాలలో మొత్తం రామాయణ సారం తెలిపే చిత్రాలు ఉన్నాయి. ఈ చిత్రాల కింద ఆ ఘట్టాన్ని తెలిపే వ్యాఖ్యలు కూడా మూడు భాషలలో వ్రాసారు. ధనువు ఆకారం లోని తోలి సగం కారిడార్ లో 35, మలి సగం కారిడార్ లో 40 మొత్తం 75 కుడ్య చిత్రాలు ఉన్నాయి. ఈ చివర విష్ణు, ఆ చివర రామ ఆలయాలు నిర్మించడంలో రహస్యం-విష్ణువే రామునిగా అవతరించాడు అని. ధనువు మధ్య భాగం లోని కట్టడంలో ఒక పెద్ద వేదిక పైన 70 అడుగుల అభయ ఆంజనేయ స్వామి విగ్రహం చూపరులను కట్టి పడేస్తుంది. కింద నుంచి ఈ విగ్రహం వరకు వెళ్ళే దారిలో రంగు రంగుల విద్యుత్ దీపాలతో అలంకరించిన జల యంత్రాలు మనసుకు ఆహ్లాదాన్ని కలిగిస్తాయి. కింద నుంచి పైకి వెళ్లేందుకు విశాలమైన సోపాన శ్రేణి ఉంది. పైన ఆలయాల బయట జయ విజయులు, గరుత్మంతుడు, శుకుడు, నారద తుంబురుల యొక్క విగ్రహాలు ఉన్నాయి.
కింద మెట్లకు ఇరువైపులా 16 అడుగుల ఎత్తు ఉన్న శ్రీ మహాలక్ష్మి, శ్రీ సరస్వతుల విగ్రహాలు శోభాయ మానంగా ఉంటాయి. ఈ రెండు విగ్రహాల వద్ద కుడా ఫౌంటెన్ లు ఉన్నాయి. మెట్లకు ముందు ఈ ఆలయం కట్టించిన నారాయణం నరసింహమూర్తి గారి విగ్రహం ఉంది. ఆయనకు సర్వదా పుష్పాంజలి సమర్పిస్తున్నట్టుగా 5,6 ఆవృతాలలో పూలమొక్కలు ఉన్నాయి. కింద అంతస్తులో అల్పాహార శాల, అన్న ప్రసాద శాల, గ్రంథాలయం, వేద పాథశాల, ధ్యాన మందిరం, కళ్యాణ మండపం, గోశాల -- కూడా నిర్మాణంలో ఉన్నాయి. వీటన్నిటికి, శబరీ, సుగ్రీవ, -- ఇలా రామాయణంలో వినిపించే పాత్రల పేర్లే పెట్టారు. సువిశాలమైన ఈ ఆలయ ప్రాంగణం అంతా ఔషధి వృక్షాలతో కనువిందు చేస్తుంది.
పాల్పేషన్
వైద్యుడు తన చేతి స్పర్ష తో, రోగి శరీరాన్ని పరీక్షించుటను వైద్య పరిభాషలో పాల్పేషన్ అని అంటారు . ఈ పద్ధతిని మామూలుగా రోగి శరీరం లోపల/బయట ఉన్న ఏదేని అవయవమును కానీ, వస్తువును కానీ దాని పరిమాణము, ఆకారము మరియు స్వభావము గురించి తెలుసుకొనుటకు ఉపయోగించెదరు (ఉదా:- మనిషి శరీరం లోని కణెతి ని, కాలేయము జీర్ణాశయము మొదలగు అవయవాల పరిమాణాన్ని, గర్భంలో ఉండే శిశువును పరీక్షించుటకు మరియు సుఖ ప్రసవం అయ్యేందుకు) మొదలగు వాటికి ఈ పాల్పేషన్ పద్ధతిని ఉపయోగించెదరు.
పాల్పేషన్ ను వైద్యులు, chiropracty, massage therapy, osteopathic medicine, physical therapy మరియు occupational therapy మొదలగు ప్రక్రియలను పాటించే వారు, రొగి కణజాలము గురించి తెలుసుకొనుటకు (వాపు, కండరాల నిర్మాణము), శరీర అంతర్గత అవయవాలు మరియు వాటి సరిహద్దులను గుర్తిచడానికి (కీళ్ళు వాటి పనితీరు), కండరాల మృదుత్వాన్ని తెలుసుకొనుటకు ఉపయొగించెదరు. ఈ విధంగా పాల్పేషన్ ను రోగి శరీరంలో నొప్పి కలిగించే ప్రదేశాలను తెలుసుకోవడానికి, శరీర అంతర్గత అవయవాల పరిమాణాన్ని పరీక్షించడానికి ఉపయోగిస్తారు.
యోగానంద కృష్ణమూర్తి
షిరిడీ సాయి ఆశ్రమ నిర్వాహకులూ, ప్రముఖ గురూజీ, 108కి పైగా సాయి మందిరాల నిర్మాణంలో పాలు పంచుకున్న వ్యక్తి గోళ్ళముడి యోగానంద కృష్ణమూర్తి (1931 - ఆగష్టు 14, 2015) ఈయన కృష్ణాజిల్లా నందిగామ మండలం గౌరారం గ్రామంలో జన్మించారు.
విజయవాడలో బిఏ ఎల్ ఎల్ బి వరకూ చదువుకున్నారు. హైదరాబాదులో ఇంటిలిజెన్స్ విభాగంలో డిఎస్పీగా పనిచేసారు. ఇంకా పదవీ కాలం వుండగానే స్వచ్ఛంద పదవీ విరమణ చేసారు.
1970 వ సంవత్సరంలో ఖమ్మం వచ్చి ఒక సంవత్సరం పాటు కోర్టులో న్యాయవాదిగా పనిచేసారు. తన జీవిత పర్యంతం బార్ కౌన్సిల్ లో సభ్యునిగా కొనసాగుతూనే వచ్చారు.
1951 లో మధురమ్మను వివాహం చేసుకున్నారు. వీరికి ఇద్దరు కుమారులు కృష్ణసాయి, సత్యసాయి. నలుగురు కుమార్తెలు వాణిశ్రీ, జయశ్రీ, ఉమశ్రీ, రమశ్రీ, 
ఆయన ఇద్దరు కుమారులూ మరణించారు. కుమార్తెల్లో ఇద్దరు విదేశాల్లో ఉండగా ఒకరు హైదరాబాద్ లో మరోకరు ఖమ్మంలో ఉంటున్నారు. వీరి జీవిత చరమాంకంలో చిన్నకోడలు సుధాశ్రీ వీరి బాగోగులు చూసుకున్నారు. భక్తమండలి పిచ్చయ్య, నరసింహారావు, దండేల లక్ష్మీనారాయణ, సుగుణమ్మల సహకారంతో షిరిడీ ఆలయాలను, యోగానంద సాయి ఆశ్రమాన్ని ఆమె నడిపిస్తున్నారు.
1974లో ఖమ్మంలో తొలిసారిగా మామిళ్ళగూడెంలో సాయిబాబా మందిరాన్ని నిర్మించారు. తర్వాత 1984లో పెద్దతండాలోని సాయిప్రభాత్ నగర్ యోగానంద షిరిడీ సాయి ఆశ్రమాన్ని ప్రారంభించారు. అదేవింధంగా కారేపల్లి, కామేపల్లి, నేలకొండపల్లి, జీళ్ళచెర్వులతో పాటు నల్గొండ జిల్లా కోదాడ, కృష్ణాజిల్లా వత్సవాయి. వరంగల్ జిల్లాలోనూ, ఒడిసా రాష్ట్రంలోని ఖరగ్ పూర్తో సహా మొత్తం 108 సాయి మందిరాలను నిర్మించడంలో యోగానంద ప్రధాన భూమికను పోషించారు.
కేవలం ఆలయాలను నిర్మించడమే కాకుండా ఏటా నగర సంకీర్తనలూ, పల్లెసేవలూ, గురుపౌర్ణమి, విజయదశమి లాంటి ఆధ్యాత్మిక వేడుకలను నిర్వహించారు. వీటిద్వారా లక్షలాది భక్తులను సంపాదించుకున్నారు. ఏటా వివిధ సందర్భాలలో వేలాదిమంది భక్తులకు అన్నదానం, వస్త్రదానం లాంటికార్యక్రమాలను కూడా నిర్వహించారు.
యోగానంద కృష్ణమూర్తి తన 84 సంవత్సరాల వయస్సులో ఆగష్టు 14, 2015 న ఖమ్మం జిల్లా గ్రామీణ మండలం పెద్దతండా లోని సాయిప్రభాత్ నగర్ కాలనీలోని షిరిడీ సాయి ఆశ్రమంలోనే తన తుది శ్వాస విడిచారు. అంతకు పూర్వం అనారోగ్య కారణాలతో ఈయన రెండు నెలలకు పైగా కోమాలోనే గడిపారు.
కోయీ మిల్ గయా
కోయీ మిల్ గయా హృతిక్ రోషన్, ప్రీతి జింటా, హన్సిక తదితరులు ప్రధానపాత్రల్లో విడుదలైన హిందీ చలన చిత్రం.
ప్రముఖ భారతీయ చిత్ర దర్శకుడు, రచయిత సత్యజిత్ రే 1962లో సందేశ్ వారపత్రికలో ది ఏలియన్ అనే కథను రాశారు. గ్రహాంతరవాసి బెంగాల్ లోని కుగ్రామంలో దిగి అక్కడి అమాయక బాలుడిని కలవడం వల్ల ఆ గ్రామంలో ఏలాంటి సంఘటనలు చోటుచేసుకున్నాయో ఇతివృత్తం. ది ఏలియన్ కథను కొలంబియన్ పిక్చర్ అనే సంస్థ మార్లిన్ బ్రాండో ప్రధానపాత్రధారిగా, సత్యజిత్ రే దర్శకత్వంలో సినిమా తీయాలని అనుకున్నా, కొన్ని కారాణాల వల్ల తీయలేకపోయారు. కాని, ది ఏలియన్ కథని మాత్రం మైక్ విల్సన్ అనే వ్యక్తి తన పేరుతో రిజిస్టర్ చేసుకొని, మార్కెట్ చేసుకున్నారు. సినిమా మొదలవ్వకపోవడంతో సత్యజిత్ రే భారతదేశానికి తిరిగివచ్చారు. 1977లో 'క్లోజ్ ఎన్ కౌంటర్స్ ఆఫ్ ది ధర్డ్ కెండ్', 1979లో 'ఎలియన్', 1982లో 'ఎక్స్ ట్రా టెరిస్ట్రియల్' (ఈ.టీ. స్టీవెన్ స్పీల్ బర్గ్) వంటి సినిమాలు ది ఏలియన్ కథ ఆధారంగా రూపొందిచబడ్డాయి. కాని వాటిద్వారా సత్యజిత్ రే కి వ్యక్తిగతంగా, ఆర్థికంగా ఎలాంటి లాభం చేకూరలేదు. ఆ చిత్రాలన్ని భారతదేశంలో 25 శాతం వసూళ్లు రాబట్టుకున్నాయి.
ఎం.వేములపాడు
"ఎం.వేములపాడు" ప్రకాశం జిల్లా సంతనూతలపాడు మండలానికి చెందిన గ్రామం.
ప్రాథమిక ఆరోగ్య కేంద్రం.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ శీలం రామారావు, సర్పంచిగా ఎన్నికైనారు. [1]
[1] ఈనాడు ప్రకాశం/సంతనూతలపాడు; 2015, ఆగస్టు-15; 1వపేజీ.
తొలిశాపురము (కర్నూలు)
తొలిశాపురము , కర్నూలు జిల్లా, కర్నూలు మండలానికి చెందిన గ్రామము.
ఛెర్వుపల్లె
ఛెర్వుపల్లె , కర్నూలు జిల్లా, సి.బెళగల్‌ మండలానికి చెందిన గ్రామము.
మాధవవరం
మాధవవరం , కర్నూలు జిల్లా, వెలుగోడు మండలానికి చెందిన గ్రామము
తిమ్మనపల్లె
తిమ్మనపల్లె , కర్నూలు జిల్లా, వెలుగోడు మండలానికి చెందిన గ్రామము
గట్టుతండ
గట్టుతండ , కర్నూలు జిల్లా, వెలుగోడు మండలానికి చెందిన గ్రామము
లింగాల (కర్నూలు జిల్లా)
లింగాల , కర్నూలు జిల్లా, పాములపాడు మండలానికి చెందిన గ్రామము
నాగంపల్లి (పాములపాడు)
నాగంపల్లి , కర్నూలు జిల్లా, పాములపాడు మండలానికి చెందిన గ్రామము
బెల్లెహల్
బెల్లెహల్ , కర్నూలు జిల్లా, ఆలూరు మండలానికి చెందిన గ్రామము
నెరనికి
నెరనికి , కర్నూలు జిల్లా, ఆలూరు మండలానికి చెందిన గ్రామము
హొలగుంద
హొలగుంద , కర్నూలు జిల్లా, ఆలూరు మండలానికి చెందిన గ్రామము
మండ్లవానిపల్లి
మండ్లవానిపల్లి , కర్నూలు జిల్లా, బేతంచెర్ల మండలానికి చెందిన గ్రామము
బలపాలపల్లి
బలపాలపల్లి , కర్నూలు జిల్లా, బేతంచెర్ల మండలానికి చెందిన గ్రామము
కొట్టాల (బేతంచర్ల మండలం)
కొట్టాల , కర్నూలు జిల్లా, బేతంచెర్ల మండలానికి చెందిన గ్రామము
వెంగళరెడ్డిపేట
వెంగళరెడ్డిపేట , కర్నూలు జిల్లా, బండి ఆత్మకూరు మండలానికి చెందిన గ్రామము
పొన్నాపురం
పొన్నాపురం , కర్నూలు జిల్లా, నంద్యాల మండలానికి చెందిన గ్రామము
నాగులవరం (మహానంది)
నాగులవరం , కర్నూలు జిల్లా, మహానంది మండలానికి చెందిన గ్రామము
గంగవరం (మహానంది)
గంగవరం , కర్నూలు జిల్లా, మహానంది మండలానికి చెందిన గ్రామము
మద్దూరు (ఆళ్లగడ్డ)
మద్దూరు , కర్నూలు జిల్లా, ఆళ్లగడ్డ మండలానికి చెందిన గ్రామము 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
నక్కలదిన్నె
నక్కలదిన్నె , కర్నూలు జిల్లా, ఆళ్లగడ్డ మండలానికి చెందిన గ్రామము 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
మూడురాళ్ళపల్లి
మూడురాళ్ళపల్లి , కర్నూలు జిల్లా, చాగలమర్రి మండలానికి చెందిన గ్రామము
వేంకటేశ్వర నగర్
వేంకటేశ్వర నగర్, కర్నూలు జిల్లా, దొర్నిపాడు మండలానికి చెందిన గ్రామము
నెహ్రూనగర్
నెహ్రూనగర్ , కర్నూలు జిల్లా, గోస్పాడు మండలానికి చెందిన గ్రామము
కొత్తపాడు (కోయిలకుంట్ల)
కొత్తపాడు , కర్నూలు జిల్లా, కోయిలకుంట్ల మండలానికి చెందిన గ్రామము
రామిరెడ్డిపల్లె (సంజామల)
రామిరెడ్డిపల్లె , కర్నూలు జిల్లా, సంజామల మండలానికి చెందిన గ్రామము
చిన్నకొత్తపేట
చిన్నకొత్తపేట , కర్నూలు జిల్లా, సంజామల మండలానికి చెందిన గ్రామము
గార్లదిన్నె (ప్యాపిలి)
గార్లదిన్నె , కర్నూలు జిల్లా, ప్యాపిలి మండలానికి చెందిన గ్రామము
బొయినచెరువుపల్లె
బొయినచెరువుపల్లె , కర్నూలు జిల్లా, ప్యాపిలి మండలానికి చెందిన గ్రామము
అలెబాద్
అలెబాద్ , కర్నూలు జిల్లా, ప్యాపిలి మండలానికి చెందిన గ్రామము
ధర్మారం (ధోన్)
ధర్మారం , కర్నూలు జిల్లా, ధోన్ మండలానికి చెందిన గ్రామము
సంగల (ధోన్)
సంగల, కర్నూలు జిల్లా, ధోన్ మండలానికి చెందిన గ్రామము
గుడిసెగుప్పటరాళ్ళ
గుడిసెగుప్పటరాళ్ళ, కర్నూలు జిల్లా, తుగ్గలి మండలానికి చెందిన గ్రామము
అటికెలగుండు
అటికెలగు౦డు , కర్నూలు జిల్లా, పత్తికొండ మండలానికి చెందిన గ్రామము
రాజులమండగిరి
రాజులమండగిరి , కర్నూలు జిల్లా, పత్తికొండ మండలానికి చెందిన గ్రామము
ఆనం చెంచుసుబ్బారెడ్డి
ఎ.సి.రెడ్డి గా పేరొందిన ఆనం చెంచుసుబ్బారెడ్డి నెల్లూరు ప్రాంతంలో సుప్రఖ్యాతులైన నాయకులు. స్వాతంత్ర్య సమరయోధులు.
ఎ.సి.సుబ్బారెడ్డి రాజమండ్రి లో మార్చి 17 1906 న జన్మించారు. ఆయన తండ్రి సుబ్బరామిరెడ్డి పోలీసు అధికారిగా పనిచేసేవాడు. ఆయన తల్లి నారాయణమ్మ. ఆయన ప్రాథమిక విద్యను తన స్వంత ఊరైన నెల్లూరులో పూర్తిచేసారు. ఆయన ఉన్నత విద్య కొరకు మద్రాసు వెళ్ళారు. మద్రాసులో ఆయనకు ఆంధ్రప్రదేశ్ మాజీ ముఖ్యమంత్రి కాసు బ్రహ్మానందరెడ్డి, నెల్లూరుకు చెందిన రేబాల దశరథరామిరెడ్డి లు సహాధ్యాయులు. ఆయన 1927 వరకు విద్యను కొనసాగించారు. ఆయన 15 వ యేట అన్నపూర్ణమ్మను వివాహమాడారు.
ఆయన ఇంటర్మీటియట్ ను మద్రాసునందలి పాచియప్ప కళాశాలలో చదువుతున్నప్పుడు గాంధీజీ యొక్క పిలుపు మేరకు చదువును మధ్యలో ఆపి స్వాతంత్ర్యోద్యమంలో చేరారు. ఆయన తండ్రి జూలై 14 1928 న మరణించడం ఆయనకు విషాదాన్ని మిగిల్చింది. ఆయన తండ్రి యొక్క కల అయిన శ్రీ వేణుగోపాలస్వామి విగ్రహ ప్రతిష్టను నెల్లూరు లోని మూల్‌పేట్ లో చేసి సాకారం చేసారు. ఆయన ఆ దేవస్థానానికి నిర్వాహకులైనారు కూడా.
1934 లో ఆయన సెంట్రల్ కో ఆపరేటివ్ బ్యాంకు కు డైరక్టరుగా ఎన్నికైనారు.1936లో తాలూకా బోర్డు ప్రెసిడెంటుగా ఎన్నికైనారు. 1937 లో ఆయన నెల్లూరు మ్యునిసిపాలిటీ చైర్మన్ గా ఎన్నికైనారు. ఆయన ప్రజలకు కులాలకతీతంగా సహాయాలను అందించిన మహోన్నత వ్యక్తిగా నిలిచారు. ఆయన నెల్లూరులో హరిజన హాస్టల్ ను నెలకొల్పారు. అనేకమంది హరిజన విద్యార్థులకు దీని మూలంగా సహకారమందింది.
ఆయన 1942 లో మ్యునిసిపల్ చైర్మన్ పదవికి రాజీనామా చేసి క్విట్ ఇండియా ఉద్యమంలో పాల్గొన్నారు. ఆయన వెల్లూరు సెంట్రల్ జైలులో 6 నెలల పాటు ఉన్నారు. ఆయన అక్టోబరు 5 1949 న తిరిగి నెల్లూరు మ్యునిసిపాలిటీ చైర్మన్ గా ఎన్నికైనారు. 1952 లో మరల నెల్లూరు మ్యునిసిపాలిటీ చైర్మన్ గా ఎన్నికైనారు. 1955 లో నెల్లూరు అసెంబ్లీ ఎన్నికలలో శాసన సభ్యునిగా ఎన్నికైనారు. మ్యునిసిపల్ చైర్మన్ గా 1957 వరకు మూడు సంవత్సరాలు కొనసాగారు. ఆయన అక్టోబరు 12 1959 న నెల్లూరు మ్యునిసిపల్ కౌన్సిల్ కు చైర్మన్ గా ఎన్నికయ్యారు. ఆయన ఆ కాలంలో నెల్లూరు పట్టణానికి డ్రైనేజీ స్కీం ను మంజూరు చేయడంలో బాధ్యత వహించారు. ఆయన నీటి పంపిణీ మరియు పట్టన విధ్యుదీకరణకు విశేష కృషి చేసారు. కొంత కాలం పాటు ఆంధ్రప్రదేశ్ మార్కెటింగ్ ఫెడరేషన్ కు చైర్మన్ బాధ్యతలు కూడా చేపట్టారు.
ఆయన ఆంధ్రప్రదేశ్ కాంగ్రెస్ కమిటీకి వైస్ చైర్మన్ గా ఉన్నప్పుడు ఆంధ్రప్రదేశ్ ముఖ్యమంత్రిగా ఎవరిని నియమించాలో తెలియని అనిశ్చితి నెలకొన్నప్పుడు ఆయన హరిజనులకు చెందినవారు ముఖ్యమంత్రి ఉండాలనే తలంపుతో దామోదర సంజీవయ్య పేరును ప్రతిపాదించారు.
ఆయన సోదరుడు ఆనం వెంకటరెడ్డి ఆంధ్రప్రదేశ్ శాసనసభ్యునిగా పనిచేసారు. వెంకటరెడ్డి కుమారులు ఆనం రామనారాయణరెడ్డి మరియు ఆనం వివేకానంద రెడ్డి కూడా శాసన సభ్యులుగా నెల్లూరు జిల్లా రాజకీయాలలో ప్రసిద్ధులైనారు. ఆనం రామనారాయణరెడ్డి 2012 నాటికి నల్లారి కిరణ్ కుమార్ రెడ్డి నేతృత్వంలోని ఆంధ్రప్రదేశ్ ప్రభుత్వ క్యాబినెట్ లో ఆర్థికశాఖమంత్రిగా ఉన్నారు. ఇతను భారత జాతీయ కాంగ్రెస్ రాజకీయ పార్టీ యొక్క సభ్యుడు.
ఆయన కాసు బ్రహ్మానందరెడ్డి మంత్రివర్గంలో హోం మంత్రిగా ఉన్నప్పుడు కేన్సర్ వ్యాధికి గురిఅయినారు. ఆయనకు వైద్యులు మద్రాసులో వైద్యం చేసుకోమని సలహా యిచ్చారు. ఆయన మద్రాసులోని కేన్సర్ ఇనిస్టిట్యూట్ లో వైద్యం చేయించుకొని హైదరాబాదు తిరిగి వచ్చారు. కానీ క్యాన్సర్ వ్యాధి తిరిగి వచ్చింది. ఆయన మరల మద్రాసునందలి ప్రైవేటు వైద్యశాలలో చేరారు. ఆయన హెచ్.టి.వీరారెడ్డి ఆసుపత్రిలో చేరి వైద్యం చేసుకున్నప్పటికీ కొంతకాలం తరువాత ఆయన సెప్టెంబరు 20 1967 న కన్నుమూసారు.
ఆనం వెంకటరెడ్డి
ఆనం వెంకటరెడ్డి ఆంధ్రప్రదేశ్ కు చెందిన రాజకీయనాయకులు. ఆయన ప్రముఖ నాయకుడు ‎ఆనం చెంచుసుబ్బారెడ్డి సోదరుడు.
ఆయన సెప్టెంబరు 29 1910 న సుబ్బరామరెడ్డి, నారాయణమ్మ దంపతులకు జన్మించారు.
నిరంతరం పేద, మధ్యతరగతి ప్రజల్లోనే ఉంటూ వారి అభ్యున్నతికి కృషి చేసి ప్రజానాయకులుగా గుర్తింపు పొందిన వ్యక్తి ఆనం వెంకటరెడ్డి.సర్పంచి పదవి నుంచి రాష్ట్ర మంత్రి వరకు ఎన్నో పదవులను అలంకరించినా, ఏనాడు హంగులు, ఆర్భాటాలకు పోకుండా అత్యంత సామాన్యమైన నిరాడంబర జీవితం గడిపిన ఆదర్శప్రాయులాయన. 1972లో కాంగ్రెస్ పార్టీ తరఫున పోటీ చేసి విజయం సాధించారు.
ఆయన సోదరుడు ‎ఆనం చెంచుసుబ్బారెడ్డి ముగ్గురు ముఖ్యమంత్రుల వద్ద మంత్రిగా పనిచేశారు. అనంతరం ఆనం వెంకటరెడ్డి ఇద్దరు ముఖ్యమంత్రుల వద్ద, ఆయన కుమారుడు ఆనం రామనారాయణరెడ్డి 1983లో ఒకే సారి శాసనసభ్యులుగానూ, ఆనం వివేకానందరెడ్డి 1999 నుండి 2014 వరకు కాంగ్రెస్ పక్షాన శాసనసభ్యులుగా ఉన్నారు. రామనారాయణరెడ్డి రాపూరుకు ప్రాతినిధ్యం వహించగా ఆనం వివేకానందరెడ్డి నెల్లూరు సిటీ నుండి, రూరల్ నుండి ఎన్నికై శాసనసభలో ప్రవేశించడం విశేషం. తండ్రి, ఇద్దరు కొడుకులు ముగ్గురు నియోజకవర్గానికి ప్రాతినిధ్యం వహించడం కూడా ప్రత్యేకతే.
ఆయన సోమశిల నెల్లూరు జిల్లాకు తీసుకుని రావడంతో ఎనలేని కృషి చేశారు. పేద మధ్యతరగతి ప్రజలకు అండగా నిలబడి వారి శ్రేయస్సుకు ఎంతో కృషి చేశారు.
1972 అసెంబ్లీ ఎన్నికల్లో నెల్లూరు నియోజకవర్గ స్థితి ఇలా ఉంది. మొత్తం ఓట్లు 93, 675లో 55, 994 ఓట్లు పోల్ కాగా, విజయం పొందిన కాంగ్రెస్ అభ్యర్థి ఆనం వెంకటరెడ్డికి 33, 359 ఓట్లు వచ్చాయి. ఓడిన వారిలో ఎం.ఆర్లప్పకు (మార్క్సిస్ట్) 9, 039 ఓట్లు, అన్నదాత మాధవరావుకు (జన్ సంఘ్) 7, 920 ఓట్లు, అబ్దుల్ ఖాదరుకు (డి.ఎం.కె) 5, 228 ఓట్లు, ఏ.రామానుజం శెట్టికి (ఇం) 269 ఓట్లు, సూరం కృష్ణయ్యకు (ఇం) 1165 ఓట్లు వరకు ఉన్నాయి.
ఆయన సోదరుడు ఆనం చెంచుసుబ్బారెడ్డి ఆంధ్రప్రదేశ్ శాసనసభ్యునిగా మూడుసార్లు పనిచేసారు. వెంకటరెడ్డి కుమారులు ఆనం రామనారాయణరెడ్డి మరియు ఆనం వివేకానంద రెడ్డి కూడా శాసన సభ్యులుగా నెల్లూరు జిల్లా రాజకీయాలలో ప్రసిద్ధులైనారు. ఆనం రామనారాయణరెడ్డి 2012 నాటికి నల్లారి కిరణ్ కుమార్ రెడ్డి నేతృత్వంలోని ఆంధ్రప్రదేశ్ ప్రభుత్వ క్యాబినెట్ లో ఆర్థికశాఖమంత్రిగా ఉన్నారు. ఇతను భారత జాతీయ కాంగ్రెస్ రాజకీయ పార్టీ యొక్క సభ్యుడు.
ఆయన జూన్ 5 1995 న మరణించారు.
ఆనం వివేకానంద రెడ్డి
ఆనం వివేకానంద రెడ్డి ఆంధ్రప్రదేశ్ రాష్ట్రానికి చెందిన రాజకీయనాయకుడు. ఆయన "ఆనం వివేకా" గా సుప్రసిద్ధులు. ఆయన తెలుగుదేశం పార్టీ కి చెందిన రాజకీయవేత్త. భారతీయ కాంగ్రెస్ పార్టీ తరపున పోటీచేసి మూడుసార్లు ఆంధ్రప్రదేశ్ శాసనసభకు శాసన సభ్యునిగా ఎన్నికైనాడు. 1999 నెల్లూరు శాసనసభ నియోజకవర్గం నుండి, 2004లో నెల్లూరు శాసనసభ నియోజకవర్గం నుండి మరియు 2009లో నెల్లూరు గ్రామీణ శాసనసభ నియోజకవర్గం నుండి శాసన సభ్యునిగా ఎన్నికైనాడు.
ఆనం వివేకానందరెడ్డి నెల్లూరు లో ఆనం వెంకటరెడ్డి కి 1950, డిసెంబరు 25 న జన్మించాడు. అతడు భారత స్వాతంత్ర్యానికి పూర్వం మరియు తరువాత కాలంలో ఆంధ్రప్రదేశ్ లోని ప్రముఖ రాజకీయ నాయకుడు ఆనం చెంచుసుబ్బారెడ్డి గారి సోదరుని కుమారుడు. ఆయన సోదరుడు ఆనం రామనారాయణరెడ్డి 2012 నాటికి నల్లారి కిరణ్ కుమార్ రెడ్డి నేతృత్వంలోని ఆంధ్రప్రదేశ్ ప్రభుత్వ క్యాబినెట్ లో ఆర్థికశాఖమంత్రిగా ఉన్నారు. ఇతను భారత జాతీయ కాంగ్రెస్ రాజకీయ పార్టీ యొక్క సభ్యుడు. అతడి బంధువు ముసునూరి వినోద్ కుమార్ ఆమ్‌ ఆదమీ పార్టీలో యువజన శాఖ కన్వీనరుగా రాకకీయ ప్రస్థానాన్ని ప్రారంభించాడు. వివేకా నెల్లూరు లోని వి.ఆర్. కళాశాఅల నుండి బి.ఎ పట్టాను పొందాడు.
అతడు ఆంధ్రప్రదేశ్ శాసన సభకు మూడుసార్లు శాసన సభ్యునిగా ఎన్నికైనాడు. అతడు 1982 లో నెల్లూరులోని జిల్లా లాండ్ మోర్ట్‌గేజ్ బ్యాంకుకు అధ్యక్షునిగా తన సేవలనందించాడు. 1982లో నెల్లూరు మ్యునిసిపాలిటీకి వైస్ చైర్మన్ గా ఉన్నాడు. కో-ఆపరేటివ్ బ్యాంకు అధ్యక్షునిగా ఉన్నాడు. 1988 లో నెల్లూరులోని ఎస్.వి.జి.ఎస్ కళాశాలకు కరస్పాండెంట్ మరియు సెక్రటరీగా ఉన్నాడు. 1994 లో నెల్లూరు లోని వేణుగోపాలస్వామి దేవస్థానానికి చైర్మన్ గా ఉన్నాడు. 1996 లో మ్యునిసిపల్ చైర్మన్ యొక్క ఛాంబర్ కు అధ్యక్షునిగా వ్యవహరిస్తున్నాడు.
అనేక సంవత్సరాలపాటు రాజకీయ రంగంలో ఉన్న అతడు 2014లో అధికారికంగా విరమించాడు. తన కుమారులకు రాజకీయ ప్రవేశానికి అవకాశం కల్పించాడు. ఆనం సోదరులు నెల్లూరు జిల్లాలో మేకపాటి సోదరులతో రాజకీయ ప్రత్యర్థులు. నెల్లూరు జిల్లాలో కాంగ్రెస్ పార్టీ పార్లమెంటు సభ్యుడు మేకపాటి రాజమోహనరెడ్డి మరియు శాసనసభ్యుడు మేకపాటి చంద్రశేఖరరెడ్డి లు వై.ఎస్.ఆర్. కాంగ్రెస్ పార్టీ మరియు జగన్మోహనరెడ్డికి బలమైన మద్దతుదారులు. ఈ రెండు వర్గాలూ జిల్లా రాజకీయాల్ని విస్తృతంగా ప్రభావితం చేశాయి. ఫలితంగా 2014 అసెంబ్లీ ఎన్నికలలో సుదీర్ఘమైన మార్పులు సంభవించాయి. 2016 తరువాత ఆనం సోదరులు తెలుగుదేశం పార్టీలోనికి ముఖ్యమంత్రి నారా చంద్రబాబునాయుడు సమక్షంలో చేరారు.
ఆయన ఆంధ్ర ప్రదేశ్ శాసనసభ్యునిగా 2009 లో నెల్లూరు గ్రామీణ నియోజకవర్గం నుండి ఎన్నికైనారు.
వివేకానందరెడ్డి దువ్వూరుకు చెందిన ఎ.హైమవతిని వివాహమాడాడు. వారికి ఇద్దరు కుమారులు. - ఆనం చెంచుసుబ్బారెడ్డి మరియు ఆనం రంగా మయూర్ రెడ్డి. వారు 2014 లో రాజకీయ ప్రవేశం చేసారు. వివేకాకు క్రీడలు మరియు ఆటలు అంటే ఇష్టం.
గత కొంతకాలంగా ఊపిరితిత్తుల వ్యాధితో బాధపడుతున్న వివేకానందరెడ్డి సికింద్రాబాద్ కిమ్స్ ఆస్పత్రిలో చికిత్స పొందుతూ 2018, ఏప్రిల్ 25 బుధవారం ఉదయం తుదిశ్వాస విడిచారు.
భారత రాష్ట్రాల లింగ నిష్పత్తి
1000 మంది మగవారికి ఎంత మంది ఆడవారు వుంటారో ఆ సంఖ్యని లింగ నిష్పత్తిగా భావించవచ్చు. భారత దేశ రాష్ట్రాల యొక్క లింగ నిష్పత్తి క్రింది పట్టికలో గమనించవచ్చు .
జాతీయ రాజధాని ప్రాంతం (భారత దేశం)
భారత దేశం యొక్క జాతీయ రాజధాని ప్రాంతం (ఎన్ సి ఆర్),భారత దేశ రాజధాని అయిన ఢిల్లీతో పాటు చుట్టు ప్రక్కల వున్న రాజస్థాన్, హర్యానా మరియు ఉత్తర్ ప్రదేశ్ రాష్ట్రాలలో వున్న కొన్ని నగర ప్రాంతాలను కలిగి ఉంది.
కుందూర్ మదుసూదన్ రెడ్డి
కుందూర్ మదుసూదన్ రెడ్డి ఆంధ్రప్రదేశ్ రాష్ట్రానికి చెందిన మాజీ శాసనసభ్యులు. ఆయన చెన్నూర్ శాసనసభ నియోజకవర్గం నుండి 1972లో శాసనసభ్యునిగా ఎన్నికైనారు. 
శ్రీ కుందూర్ మదుసూదన్ రెడ్డి గారు..నెమురుగోమ్ముల యెతిరాజారావు గారికి ముందు ముఖ్య అనుచరులు. 1959లో సమితి అద్యక్షుడుగా ఎన్నికైయిండు యెతిరాజారావు గారు . ( ఆ రోజుల్లో ఆ పదవికి మంచి విలువ ఉండేది) . (పదవి కాలం 1959-1964) యెతిరాజారావు గారు 1962 నుండి 1967 వరకు MLA గా పనిచేసారు.సమితి అద్యక్షుడుగా ఆ పదవిలో ముఖ్య అనుచరులు కావున కుందూరు మదుసూదన్ రెడ్డి 2 ఏండ్లు (62-64) వరకు ఉన్నడు.1967-1972 MLA విమలాదేవి గారు. 1972 మళ్లీ ఎన్నికలు వచ్చాయి. కాంగ్రేస్ పార్టీ మళ్లీ టిక్కెట్ నెమురుగోమ్ముల యెతిరాజారావు గారికి ఇవ్వలేదు శ్రీమతి శ్రీ ఇందిరాగాంది గారు.. ఆడవారు MLA నెమురుగోమ్ముల విమలాదేవి గారు అప్పట్లో ఆంధ్రప్రదేశ్ మొత్తంలో ఒక్కరే.నెమురుగోమ్ముల విమలాదేవి గారికి కాంగ్రేస్ పార్టీ మళ్లీ టిక్కెట్ శ్రీమతి శ్రీ ఇందిరాగాంది గారు పట్టుపట్టి విమలాదేవి గారికి ఇప్పించారు.1968లో నెమురుగోమ్ముల యెతిరాజారావు - మదుసూదన్ రెడ్డి విడిపోయారు.
1972 లో నెమురుగోమ్ముల విమలాదేవి గారిని ఓడించి శ్రీ కుందూరు మదుసూదన్ రెడ్డి గారు గెలిచారు. మదుసూదన్ రెడ్డి గారు ఓ కరపత్రం తీసి విమలాదేవి గారి పై లేనిపోని ఆరోపనలు చేసి గెలిచారు అని యెతిరాజారావు గారు (శివశంకర్ లాయర్) హైకోర్టు వెళ్లారు.ఈ కేసును హైకోర్టు కొట్టేసింది.ఈ కేసులో సాక్షూలు తోర్రూర్ నుండి చాపల రాంచంద్రా రెడ్డి గారు, చాపల వాసుదేవ రెడ్డిగారు, దాసరి మల్లయ్యగారు, తాటికొండ రామయ్య గారు, సర్వి దర్గయ్య గారు, నాంచారిమడూర్ నుండి... గిద్దె సోది తిరుపతమ్మగారు, ఇమ్మడి వెంకన్నగారు, ఇమ్మడి కొండయ్యగారు.మడిపెల్లి వారు రావుల వీరారెడ్డిగారు, వేల్పుల బిక్షపతిగారు చింతలపల్లి వారు కొత్త వీరారెడ్డిగారు, జక్కుల వీరయ్యగారు, కుంట బిక్షంగారు.కంటెపాలెం నుండి ఎదులాపురం పూర్ణచారిగారు, బాస్కరాచారిగారు, చీకటి రామూర్తిగారు (ఖానాపురం) , బోర్ర మైసయ్యగారు (గుర్తూర్) దీకొండ సోమేశ్వర్ రావుగారు (ముండ్ర్రాయి) కాక రామావరం, కొడకండ్ల, గంట్లకుంట, మంచుప్పుల, గొల్లపల్లి, మునుపాహడు మరి కొన్ని గ్రామాల నుండి హైకోర్టు (హైదారాబాదు) లో యెతిరాజారావు గార్కి సాక్షూలు అనుకూలంగా చెప్పారు.
అయిన కూడా అప్పటి ముఖ్యమంత్రి కాసు బ్రహ్మనంద రెడ్డి లాబింగు వలన రామచంద్ర రాజు (హైకొర్టు జడ్జి) తో కుందూర్ మదుసూదన్ రెడ్డి గారు కేసు గెలిచారు ముఖ్య అనుచరులు అప్పటికి శ్రీ ఇమ్మడి లక్ష్మయ్య గారి (నాంచారిమడూర్, తోర్రూర్) ప్రోచ్చాహంతో సుప్రీంకోర్టు (డిల్లి) లోఅప్పిల్ వేశారు యెతిరాజారావూ గారు. 1975లో సుప్రీంకోర్టు మదుసూదన్ రెడ్డి గారి ఎన్నిక చెల్లదని తీర్పు ఇచ్చింది 6 ఏండ్లు సుప్రీంకోర్టు మదుసూదన్ రెడ్డిని కనీసం వార్డు మేంబర్ గా నిలబ్డకుండ ఎన్నికల్లో బహిష్కిరింది. . అప్పటికి 1972 నుండి మదుసూదన్ రెడ్డి గారు MLA గా 2 సంవత్సరాల 6 నెలలు ఉన్నడు.1975 లో చెన్నూర్ (పాత) పాలకుర్తి నియోజకవర్గం మళ్లీ బై ఎన్నికలు వచ్చాయి. నెమురుగోమ్ముల యెతిరాజారావు గారు MLA గా కాంగ్రేస్ పార్టీ అభ్యర్దిగా ఏకగ్రీవంగా ఎన్నికైన్నారు.
అప్పటి నుండి యెతిరాజారావు 1994 -1999లో MLA గా గెలిచారు.-.యెతిరాజారావు గారి పై పలు మార్లు, నెమురుగోమ్ముల సుధాకర్ రావు గారి పై .కుందూరు మదుసూదన్ రెడ్డి గారు ఒకసారి ఓటమి చెందారు. 1999లో - 2004 యెతిరాజారావు గారి కుమారుడు డా సుధాకర్ రావు గారు శాసనసభ్యునిగా గెలిచారు.
మధుప్రియ
మధుప్రియ తెలంగాణ రాష్ట్రానికి చెందిన గాయకురాలు . ఈమె తల్లితండ్రులకు ముగ్గురు ఆడసంతానం. అందులో రెండవ అమ్మాయి మధుప్రియ. గాయకురాలుగా తను ఐదవతరగతి చదువుతున్నప్పుడే "ఆడపిల్లనమ్మ" పాటతో చిన్న వయస్సులోనే మంచి పేరు తెచ్చుకున్నది.
తల్లిదండ్రులు పెద్దింటి మల్లేశ్‌, సుజాత, తండ్రి బొగ్గుబావి లో పని చెసేస్తూన్నాడు. పెద్దింటి మధుప్రియ తెలంగాణ రాష్ట్రం పెద్దపల్లి జిల్లా గోదావరిఖని లో 26 ఆగస్టు 1997 న పుట్టింది.v fairryftgrup 
ఇప్పగూడేమఁ
Stn Ghanpur
2015 నాటికి. ఇంటర్మీడియట్ చదువుతున్నది.
Mastarji Dgree College
ఆడపిల్లనమ్మ అనే పాట రాయడం తనే అనేది ఈమె వాదన. అది 2007లో 5వ తరగతి చదువుతున్నపుడు రాసినట్టుగా చెపుతున్నది. యై.వెంకన్న అనే రచయిత రాసినట్టుగా అంటుంటారు విమర్శకులు. 2018 ఆమెకు 50సంవత్సరాల వయస్సు అప్పుడు ఓ పత్రికలో అచ్చు అయింది. ”ఆడపిల్లనమ్మ” పాట.
ఆ పాట తానే రాశానని మధుప్రియ చెబుతుండగా యశ్ పాల్ తో సహా మరికొందరు కళాకారులు మాత్రం మొగపిళ్ళ పాటను రాసింది నల్గొండ జిల్లాకు చెందిన కళాకారుడు, అమరుడు వెంకన్న రాశాడని వాదిస్తున్నారు.
Chatla .Suresh 
Ippagudem stn Ghanpur